Zakon o založnom pravu na pokretnim stvarima i pravima upisanim u registar\nZAKON O ZALOŽNOM PRAVU NA POKRETNIM STVARIMA I PRAVIMA UPISANIM U REGISTAR\n("Sl. glasnik RS", br. 57/2003, 61/2005, 64/2006 - ispr., 99/2011 - dr. zakoni i 31/2019)\nUgovor o zalozi sadrži naročito: dan zaključenja, ime i prezime, poslovno ime ili naziv, prebivalište ili boravište, odnosno sedište poverioca, zalogodavca i dužnika, ako dužnik i zalogodavac nisu isto lice, opis predmeta založnog prava i podatke o potraživanju koje se obezbeđuje.\nPoverilac koji je stekao založno pravo predajom stvari u državinu ili na drugi zakonom određeni način, može zahtevati upis svog prava zaloge u Registar zaloge, radi sticanja prava prvenstva naplate u skladu sa ovim zakonom.\nPredmet založnog prava može biti i zbir pokretnih stvari, koji se nalazi na određenom mestu, uključujući i inventar koji, u smislu ovog zakona, čine pokretne stvari koje su namenjene prodaji ili davanju u zakup, kao i sirovine i materijali koji se koriste pri obavljanju delatnosti.\nU slučaju iz stava 3. ovog člana, založno pravo se po samom zakonu proširuje na sve pokretne stvari koje postanu sastavni deo zbira pokretnih stvari posle zasnivanja zaloge, ako su u svojini zalogodavca.\nZalaganje sredstava na posebnom bankovnom računu\nPredmet založnog prava mogu biti i potraživanja zalogodavca koja se, u skladu sa ugovorima iz kojih nastaju, uplaćuju na poseban bankovni račun zalogodavca (zalaganje sredstava na posebnom bankovnom računu).\nU slučaju iz stava 1. ovog člana, predmet založnog prava su potraživanja zalogodavca iz predmetnih ugovora, a u Registru zaloge se upisuju i podaci o posebnom bankovnom računu zalogodavca na koji se ta potraživanja uplaćuju.\nZaložno pravo na potraživanju stiče se na osnovu ugovora o zalozi potraživanja upisom u Registar zaloge, bez obzira na to da li je dužnik ranije obavešten o zalaganju.\nPredmet založnog prava mogu biti udeli i druga imovinska prava kojima njihov imalac može slobodno raspolagati.\nOdređivanje ovlašćenog lica\nUgovorom o zalozi ili posebnim punomoćjem založni poverilac ili više njih mogu ovlastiti treće lice da preduzima pravne radnje radi zaštite i namirenja obezbeđenog potraživanja (u daljem tekstu: ovlašćeno lice).\nOvlašćeno lice u odnosu na zalogodavca ima prava založnog poverioca.\nZa odricanje od založnog prava ovlašćeno lice mora imati posebno ovlašćenje.\nU Registar zaloge upisuju se podaci o ovlašćenom licu umesto založnog poverioca.\nAko ima više založnih poverilaca oni mogu na način iz stava 1. ovog člana odrediti jednog od njih da obavlja poslove ovlašćenog lica.\nSvojstvo privrednog subjekta ima privredno društvo, preduzetnik i drugo fizičko lice koje u vidu zanimanja obavlja privrednu delatnost.\nAko je zalogodavac fizičko lice koje ugovor o zalozi zaključuje izvan okvira privredne delatnosti, ugovorom o zalozi ne može se predvideti da založni poverilac može, ako njegovo potraživanje ne bude namireno o dospelosti, predmet založnog prava prodati po unapred određenoj ceni ili ga zadržati za sebe.\nU trenutku dospelosti potraživanja, založni poverilac i zalogodavac se mogu sporazumeti da će poverilac moći da predmet založnog prava proda po određenoj ceni ili da ga po toj ceni zadrži za sebe.\nRed prvenstva između založnog prava koje nastaje predajom založene stvari u državinu poveriocu i založnog prava upisanog u Registar zaloge određuje se prema vremenu (dan, čas i minut) prijema zahteva za upis založnog prava u Registar zaloge.\nAko založno pravo koje nastaje predajom stvari u državinu nije upisano u Registar zaloge, ono ne uživa prvenstvo u odnosu na založno pravo upisano u registar.\nZakonsko založno pravo poslenika za potraživanja nagrade za rad, naknade za utrošeni materijal i ostala potraživanja u vezi sa njegovim radom, nastala na osnovu ugovora o delu iz zakona kojim se uređuju obligacioni odnosi, ima prvenstvo u odnosu na založna prava upisana u Registar zaloge.\nZakonsko založno pravo Republike Srbije, autonomne pokrajine i jedinice lokalne samouprave\nUtvrđivanje reda prvenstva za obezbeđenje potraživanja po osnovu javnih prihoda ili drugih potraživanja Republike Srbije, autonomne pokrajine i jedinice lokalne samouprave vrši se na način predviđen članom 30. ovog zakona.\nPočetak namirenja i upis u Registar zaloge\nZaložni poverilac je dužan da Registru zaloge dostavi obaveštenje o nameri da svoje dospelo potraživanje namiri iz vrednosti predmeta založnog prava, radi objavljivanja obaveštenja i upisa zabeležbe namirenja.\nPostupak vansudskog namirenja počinje istekom roka od 30 dana od dana objavljivanja obaveštenja od strane Registra zaloge.\nZaložni poverilac je dužan da obaveštenje iz stava 1. ovog člana istovremeno pošalje dužniku i zalogodavcu, kada to nije isto lice, kao i trećem licu kod koga se založena stvar nalazi.\nOd dana objavljivanja obaveštenja iz člana 36. stav 1. ovog zakona, zalogodavac je dužan da trpi da se založni poverilac namiri iz vrednosti predmeta založnog prava.\nPo isteku roka iz člana 36. stav 2. ovog zakona, založni poverilac ima pravo da predmet založnog prava uzme u državinu.\nPoseban postupak za sticanje državine na predmetu založnog prava u slučaju vansudskog namirenja\nUz zahtev iz stava 1. ovog člana podnosi se overeni izvod iz Registra zaloge sa upisanom zabeležbom namirenja i ugovor o zalozi.\nOd dana objavljivanja obaveštenja iz člana 36. stav 1. ovog zakona, zalogodavac ne može pravno raspolagati predmetom založnog prava bez dozvole založnog poverioca.\nOd dana objavljivanja obaveštenja iz člana 36. stav 1. ovog zakona, založni poverilac može zahtevati od suda odluku da se predmet založnog prava proda u skladu sa zakonom koji uređuje postupak izvršenja i obezbeđenja.\nUz predlog za izvršenje dostavlja se izvod iz Registra zaloge sa upisanom zabeležbom namirenja i ugovor o zalozi.\nZaložni poverilac može pristupiti vansudskoj prodaji predmeta založnog prava po isteku roka iz člana 36. stav 2. ovog zakona, ako je takva prodaja punovažno ugovorena ugovorom o zalozi.\nIzvod iz Registra zaloge sa upisanom zabeležbom namirenja daje ovlašćenje poveriocu da u ime i za račun vlasnika založene stvari zaključi ugovor o prodaji predmeta založnog prava u postupku vansudskog namirenja.\nObaveštavanje o vansudskoj prodaji\nObaveštenje o mestu i vremenu održavanja vansudske prodaje objavljuje se na internet stranici Registra zaloge najmanje 15 dana pre dana održavanja vansudske prodaje.\nSavesno lice koje kupi predmet založnog prava na vansudskoj javnoj prodaji, stiče pravo svojine bez tereta.\nPo pravnosnažnosti sudske odluke o namirenju sud će rešenjem odrediti da se založno pravo briše iz Registra zaloge.\nAko dužnik ili zalogodavac, kad to nije isto lice, traži brisanje založnog prava, dužan je da podnese Registru zaloge pismenu izjavu založnog poverioca da pristaje na brisanje, sudsku odluku ili drugi dokument iz kojeg proističe da je založno pravo prestalo.\nRegistar zaloge je javni registar založnih prava na stvarima i pravima fizičkih ili pravnih lica i drugih podataka koji se, u skladu sa ovim zakonom, upisuju u Registar zaloge.\nU Registar zaloge može se upisati i zadržavanje prava svojine iz ugovora o prodaji pokretnih stvari sa zadržavanjem prava svojine radi obezbeđenja prodavčevog potraživanja do isplate cene u potpunosti.\nZadržavanje prava svojine iz stava 2. ovog člana ima dejstva prema kupčevim poveriocima ako je upisano u Registar zaloge pre kupčevog stečaja ili pre plenidbe stvari.\nDokumentacija na osnovu koje je izvršena registracija podataka dostupna je u skladu sa propisima koji uređuju zaštitu podataka o ličnosti i poslovnu tajnu.\n1) podatke o zalogodavcu i dužniku, kada to nisu ista lica, kao i podatke o založnom poveriocu ili ovlašćenom licu iz člana 16. stav 1. ovog zakona;\n3) podatke o osnovnom i maksimalnom iznosu obezbeđenog potraživanja, a za buduće ili uslovno potraživanje, podatak o iznosu iz člana 7. stav 4. ovog zakona;\nUpis i brisanje zabeležbi\nU Registar zaloge upisuju se zabeležba namirenja iz člana 36. stav 1. ovog zakona, kao i zabeležba spora po tužbi za brisanje založnog prava ili drugog spora u vezi sa registrovanim založnim pravom.\nZa brisanje zabeležbe namirenja iz člana 36. stav 1. ovog zakona prilaže se aneks ugovora o zalozi ili drugi odgovarajući dokument iz koga se može na nesumnjiv način utvrditi da je poverilac odustao od namirenja potraživanja i da postoji saglasnost volja da se produži rok dospelosti obezbeđenog potraživanja.\nZabeležba namirenja iz člana 36. stav 1. ovog zakona briše se po službenoj dužnosti istekom roka od 18 meseci od dana upisa.\nUkoliko je ugovor o zalozi na osnovu koga je izvršena registracija založnog prava overen, dokument iz stava 2. ovog člana koji se prilaže radi brisanja registrovane zabeležbe da je započeo postupak namirenja, mora biti overen.\nDokumentacija u papirnoj formi na osnovu koje je izvršen upis podataka u Registar zaloge, odnosno na osnovu koje je založno pravo brisano, čuva se pet godina od dana nastupanja pravnosnažnosti rešenja kojim je založno pravo brisano.\nDokumentacija iz stava 1. ovog člana prevodi se u elektronsku formu i čuva u skladu sa propisima kojima se uređuje čuvanje arhivske građe i dokumentarnog materijala.\nAko je nedržavinska zaloga nastala neposredno na osnovu zakona ili je konstituisana odlukom državnog organa u skladu sa zakonom do 1. januara 2004. godine, pravo prvenstva u namirenju računa se od dana nastanka na osnovu zakona ili od dana donošenja odluke državnog organa, ako poverilac podnese zahtev za upis zaloge u Registar zaloge do 15. januara 2004. godine.\nOvaj zakon stupa na snagu osmog dana od dana objavljivanja u "Službenom glasniku Republike Srbije", a primenjivaće se od 1. januara 2004. godine.\nMinistar nadležan za poslove privrede uskladiće sa ovim zakonom podzakonske akte kojima se bliže propisuje sadržina Registra zaloge i dokumentacija potrebna za registraciju, u roku od šest meseci od dana stupanja na snagu ovog zakona.\nPoverioci koji su do dana početka primene člana 3. ovog zakona stekli založno pravo predajom stvari u državinu ili na drugi zakonom određeni način uživaju pravo prvenstva u namirenju u odnosu na docnije založno pravo upisano u Registar zaloge, samo ako je ugovor sačinjen u pisanoj formi i overen od strane organa nadležnog za overu potpisa pre početka primene ovog zakona.\nOdredbe člana 3. i člana 25. st. 3. i 4. ovog zakona, primenjuju se od 1. januara 2021. godine.


Guacanayabo hotel je na sjajnoj poziciji u gradu Manzanillo, u istočnoj provinciji Granma. Nalazi se tik uz obalu mora, u predivnoj zalivu okružen motivima reminiscentnim lokalnoj tradiciji.\nHotel nudi 112 soba sa klima uredjajem i širok raspon turističkih usluga, uključujući ekskurzije do Cayo Perla ostrva u srcu zaliva Guacanayabo, kao i mnoge organizovane šetnje.\nManzanillo je velika turistička atrakcija usled broja muzičkih festivala koji se održavaju u ovom gradu. Mesto vredno posete je i farma La Demajagua koja je imala veliku ulogu u kubanskom ratu za nezavisnost.


Na konkurs Ministarstva rudarstva i energetike se prijavilo 88 lokalnih samouprava, a izabrane su one koje su imale kompletnu dokumentaciju i koje su bile spremne da odvoje značajna sopstvena sredstva.\nGrađanima Valjeva na raspolaganju će biti 20 miliona dinara za zamenu dotrajale stolarije, zamenu kotlova i termoizolaciju svojih kuća. Valjevo se našlo na spisku 67 lokalnih samouprava koje će dobiti novac od države za povećanje energetske efikasnosti.\nValjevu je opredeljeno 10 miliona dinara, a isto toliko novca biće obezbeđeno iz gradskog budžeta. Plan je da građani finansiraju polovinu troškova, a preostali iznos Ministarstvo rudarstva i energetike i lokalna samouprava.\n- Građani će biti...\nB92: Leskovac dobio 7 miliona dinara za sanacije


Dačić: U EU postoji konsenzus o otvaranju poglavlja - 20.05.2015, Sputnik Srbija\nDačić: U EU postoji konsenzus o otvaranju poglavlja\nŠef srpske diplomatije Ivica Dačić ocenio je da u Evropi gotovo postoji konsenzus o tome da Srbija što pre treba da otvori poglavlja u pregovorima za ulazak u... 20.05.2015, Sputnik Srbija\npolitika, vesti, brisel, srbija\n08:00 20.05.2015 (Osveženo: 16:19 05.10.2015)\nŠef srpske diplomatije Ivica Dačić ocenio je da u Evropi gotovo postoji konsenzus o tome da Srbija što pre treba da otvori poglavlja u pregovorima za ulazak u Evropsku uniju.\nDačić je to rekao za „Glas Amerike“ osvrćući se na sastanak „Prijatelji Srbije“, koji je u ponedeljak održan u Briselu.\n„Mi već mesecima pričamo da u Evropi zaista postoji jedan gotovo konsenzus vezan za to da Srbija treba što pre da otvori pregovore, da otvori poglavlja i da je tu ključno pitanje Nemačka sa kojom treba razgovarati vezano za to šta je to po njihovom mišljenju dovoljno da Srbija može da otvori pregovore“, rekao je Dačić.\nOn je ocenio da sada „svu pažnju treba usmeriti na to da se sa komesarima (Federikom) Mogerini i (Johanesom) Hanom i sa našim nemačkim partnerima vidi u kakvoj smo fazi“.\nDačić je potvrdio da je ključni politički kriterijum za početak pregovora sa EU napredak u dijalogu sa Prištinom, ali da to nije naročito pravedno prema Srbiji zbog toga što Srbija nije ta od koje sve zavisi.\nDačić: Prihvatamo sve osim sankcija Rusiji\n13 Maj 2015, 10:27\nDačić je izrazio zadovoljstvo rezultatima razgovora sa kolegama iz SE na sastanku u Briselu u utorak, kao i skupa „Prijatelji Srbije“ na kome su se okupili ministri spoljnih poslova zemalja članica Evropske unije.


ASBIS predstavlja novi video portal\nASBIS predstavlja novi video portal – Personal magazin\nASBISc Enterprises Plc., lider u distribuciji IT proizvoda na tržištima Evrope, Srednje Istoka i Afrike, pokrenuo je novi video portal za IT industriju http://channel.asbis.com. “Ovaj video portabl bi trebalo da…\nASBISc Enterprises Plc., lider u distribuciji IT proizvoda na tržištima Evrope, Srednje Istoka i Afrike, pokrenuo je novi video portal za IT industriju http://channel.asbis.com.\n“Ovaj video portabl bi trebalo da bude savršeno mesto za demonstraciju, tutorijale i predstavljanje novih proizvoda” rekao je Haljas Patapovic, channel marketing director at ASBIS. “Novi resurs će definitivno postati opcija za naše proizvođače i predstavljanje njihovih proizvoda ili usluga ASBIS publici, dok će kupci kompanije imati uvek ažurne video informacije o novim IT tehnologijama na jednom mestu”.\nPortal objedinjuje video materijal IT proizvoda na jednoj lokaciji tako da korisnici ne moraju da posećuju više lokacija pri traženju relevantnog sadržaja. Vido portal nudi i efikasnu navigaciju i direktne linkove ka B2B portalima kompanije ASBIS za kupovinu željenih proizvoda.\nASBIS predstavlja novi video portal was last modified: July 21st, 2011 by Redakcija\nASBISIT proizvodivideo portal\nOtvoren prvi Internet park u Loznici\nCilj Srbije da do kraja godine postane pridruženi član CERN-a


f Uz nagradu Fondacije braće Rokfeler i prekršajna prijava - Arhus Centar Subotica\nO triciklu za sladoled na solarni pogon „Politika“ je pisala i nakon što su prošle godine postaliapsolutni pobednici „Tesla festa“ u Novom Sadu, a na sajmu u Rusiji dobili više nagrada za inovativnost. U međuvremenu, pozvani su da iz ovog svog ekološkog vozila prodaju sladoled u centru Segedina, u Poreču, Rovinju, data su im precizna uputstva za prodaju na Crvenom trgu. U roku od tri sedmice u Novom Sadu su doneli odluku o prodaji sladoleda u ovom jedinstvenom vozilu za koje su dobili i dozvolu pokrajinske sanitarne inspekcije. I dok sa svih strana stižu pozivi da prikažu i prodaju sladoled iz ovog ekološkog vozila, jedino su u Subotici, svom rodnom gradu kažnjeni.\nKada su se pojavili prošle godine u centru grada, komunalna inspekcija im je ispisala prijavuzbog kršenja pravilnika o prodaji na javnom prostoru. Međutim, ni nakon više od godinu dana Pravilnik nije promenjen. Ali, stigla je kazna, i braća Grabarević treba da plate 11.000 dinara na ime prekršajne prijave, a njihov jedini „prekršaj“ jeste to što su bili inovativniji od gradske administracije.


Mini-detant u Londonu\nIzvor: Glas javnosti, Tanjug, 02.Apr.2009, 02:37\nLONDON - U rezidenciji američkog ambasadora Vinfild-haus u Londonu juče je održan prvi sastanak predsednika Rusije i SAD Dmitrija Medvedjeva i Baraka Obame.\nSusret je, kako je navela ruska državna agencija, počeo rukovanjem i zajedničkim fotografisanjem, posle čega su lideri dve zemlje počeli razgovor bez prisustva novinara.\nU razgovoru učestvuju i šef ruske diplomatije Sergej Lavrov, pomoćnik predsednika Rusije Sergej Prihodko, prvi vicepremijer Igor Šuvalov i ministar >> Pročitaj celu vest na sajtu Glas javnosti << finansija Aleksej Kudrin, a sa američke strane državni sekretar Hilari Klinton, savetnik za nacionalnu bezbednost Džejms Džons i ministar finansija Timoti Gajtner.\nPosle susreta Medvedev i Obama obratiće se novinarima, što nije karakteristično za obične bilateralne susrete koji se održavaju na marginama velikih samita, napominje Itar-TASS.\nOčekuje se da će predsednici Rusije i SAD usvojiti zajedničku deklaraciju o daljim odnosima, dokument o pitanju ograničenja nuklearnog oružja i dogovoriti se za sledeći „pravi“ sastanak.\nObama je pred susret rekao da SAD i Rusija imaju „veliki potencijal“ za zajedničke aktivnosti u čitavom spektru pitanja i problema.\nNa konferenciji za novinare posle susreta sa britanskim premijerom Gordonom Braunom - predsedavajućim „Grupe 20“, čiji će samit biti održan u Londonu, američki predsednik je rekao da između Moskve i Vašingtona postoje različiti pogledi na čitav niz problema i da oni nisu prevaziđeni.\n„Nisam zainteresovan da produbljujem razlike“, poručio je on, ukazujući da „postoji i širok spektar zajedničkih interesa dve strane, na kojima se može raditi“.\nTo su, prema rečima Obame, ograničenje i neširenje nuklearnog oružja, borba protiv terorizma, ekonomska stabilnost, energetika, klimatske promene, rešavanje iranskog nuklearnog pitanja i situacija u Avganistanu.\n„Postoji veliki potencijal za zajedničke aktivnosti i mislim da pitanja neširenja nuklearnog naoružanja mogu biti za naše zemlje takav dobar početak“, istakao je lider SAD, dodajući da je uvek verovao da bi „SAD, Rusija i druge nuklearne zemlje pojačale svoje pozicije ukoliko bi dale primer i preduzele ozbiljne poteze za smanjenje svojih nuklearnih potencijala“.\nPrema njegovim rečima, ukoliko SAD i Rusija mogu da preduzmu korake za značajnu redukciju svojih nuklearnih arsenala, to bi bio „dobar razvoj situacije“.\n„Postojanje zaliha nuklearnog oružja i opasnost od njegovog širenja i pada u ruke terorista, danas predstavlja najveću pretnju za čovečanstvo“, istakao je Obama.\nZamenik ministra inostranih poslova Rusije Sergej Rjabkov rekao je da će u izjavi predsednika o nuklearnom oružju, biti istaknuta spremnost da do kraja ove godine bude završen rad na novom sporazumu o smanjenju ofanzivnog oružja.\nPrema rečima Rjabkova, biće usvojene dve deklaracije - jedna o sporazumu o ograničenju nuklearnog oružja - aktuelni zaključen 1991. godine prestaje da važi u decembru ove godine, i opšta, u kojoj će takođe biti elementi kontrole naoružanja.\nMedvedjev (43) je postao predsednik Rusije u maju prošle godine, a u novembru iste godine održani su predsednički izbori u SAD, na kojima je pobedio Obama (47).\nOn je zvanično preuzeo dužnost u januaru.\nDo sada su dvojica lidera dva puta razgovarali telefonom i razmenjivali pisane poruke, što je prema rečima šefa ruske države kod njega proizvelo umereni optimizam u vezi perspektiva daljeg razvoja odnosa.\nRTV Pink: Ohrabrujući susret dvojice lidera\nLondon: U toku prvi susret Obama - Medvedev\nIzvor: Radio Slobodna Evropa, 01.Apr.2009, 16:37\nU rezidenciji američkog ambasadora u Londonu u toku je prvi sastanak predsjednika SAD i Rusije, Barcaka Obame i Dmitrya Medvedeva. Susret je, navodi ruska državna agencija, počeo rukovanjem i zajedničkim fotografiranjem, poslje čega su lideri dvij ..


Svake godine, više od milion kontejnera prođe kroz luku u Valparaisu, najznačajniju luku u Južnoj Americi pre izgradnje Panamskog kanala. Predstavljamo vam jedinstveni čileanski hotel u kojem je noćenje zaista neobično iskustvo.\nUpravo od takvih recikliranih brodskih kontejnera napravljen je relativno novi hotel u Valpraisu, drugom po veličini gradu u Čileu. Svake godine, više od milion kontejnera prođe kroz luku u Valparaisu, najznačajniju luku u Južnoj Americi pre izgradnje Panamskog kanala.\nČileanski pesnik Pablo Neruda, dobitnik Nobelove nagrade, bio je među mnogim poznatim stanovnicima koji su Valpraiso nazivali domom, privučeni živom arhitekturom grada koja mu je pomogla da dobije nadimak „Dragulj Pacifika“.\n– Ovo je arhitektonski lud grad – kaže vinar Grant Felps, dok ispija vino na krovu svog nedavno otvorenog hotela ““WineBox“ (Vinska kutija), koji se nalazi na nekoliko stotina metara od Nerudine kuće i muzeja „La Sebastiana“.\nInspirisan vinima, hotel „WineBox“ je konstruisan od 25 restauriranih transportnih kontejnera iz obližnje luke San Antonio, a takođe se može pohvaliti i neobičnim, recikliranim nameštajem – nekadašnja kada i česma pretvoreni su u dvosed, ramovi kreveta napravljeni su od drveta iz vinarija, a burad služe kao stolovi.\n(Izvor: Telegraf.rs / Nacionalna Geografija)\nPreviousPrevious post: BORBA ZA VODU: Cilj broj 6 UN, Srbija će se suočiti sa nestašicom vode, evo i kada\nNextNext post: „Kao dete sam razbila sijalicu i MOJ PAKAO je počeo: Dvadeset godina sam pričala svima ŠTA MI RADE U KUĆI, ali niko mi nije verovao…“


Portparol EU: Vreme da Moskva čuje glas većine sveta\nTanjug 8. aprila 2022. 13:46\nBRISEL – Predsednica Evropske komisije, Ursula fon der Lajen i sef dilomatije EU, Žosep Borelj danas će se u Kijevu sastati sa predsednikom Ukrajine Volodomirom Zelenskim i drugim ukrajinskim političkim liderima, a u Briselu navode da se iz ”bezbednosnih razloga” detalji posete neće objavljivati.\nPortparol EU Petar Stano kaže da će Fon der Lajen i Borelj u Kijevu razgovarati o nastavku EU pomoći Ukrajini i dodaje da je EU nastavila svoj angažman na podršci Kijevu i kroz uvođenje novog paketa sankcija Rusiji, ali kroz sve veći međunarodni pritisak i izolaciju Moskve.\nOn navodi da je Generalna skupština UN jasnom većinom usvojila odluku da suspenduje prava Ruske Federacije u UN Savetu za ljudska prava zbog zabrinutosti i infromacija o „užasnim i sistemaskim kršenjima međuanoridnog humanitarnog prava od strane ruskih okupacionih snaga“.\n”To je tek drugi put od uspostavljanja UN Saveta za ljudska prava da se nekome suspenduje članstvo što pokazuje jasnu odlučnost međunarodne zajednice da Rusija odgovara za sve preršaje nad narodom Ukrajine.\nVreme je da ruske vlasti čuju glas velike većine zemalja širom sveta i pozive UN Generalne skupštine. Rusija mora odmah da prekine nerazumnno krvoporliće i razaranje koje je nametnula ukrajinskom narodu”, poručio je Stano sa konferencije za medije u Briselu.


Početna » Blog » Radončić: “Helikopteri koje nabavlja RS ne mogu prepasti nijednog Bošnjaka”\nSudbina Vlade Kantona Sarajevo zaista ovisi o njenim rezultatima. Imate jedan prirodan legitiman pritisak SDA da uđe u tu vladu. Dio međunarodne zajednice želi na primjeru Vlade KS pokazati kako se vlada bez SDA. Vlada Kantona Sarajevo ne treba da zavisi ni od stranaca niti od SDA, nego samo od svoga rezultata, kazao je za “N1” lider SBB-a Fahrudin Radončić.\n– Ja bih to nazvao suhom pragmom. Loše je što nema brze i efikasne vlasti, a ovo je situacija koju je Bosna i Hercegovina vidjela. Dramatično je da ne postoji programski dogovor na nivou države i Federacije. Šta će ova vlast uraditi da mladi ostanu, da se relaksiraju međunacionalni, regionalni odnosi… sijaset je problema pred tri koaliciona partnera. Zastoj je zaista veliki, postoji jedna nervoza kod građana, kazao je Radončić u intervjuu za “N1“.


ČEŠKI LIST NAHVALIO SRBIJU U TEKSTU "GOSPODINE BABIŠ, VI IDETE OVDE": "Vakcinišu kao ludi, imaju malo mrtvih i sve je otvoreno!" | Novosti.RS\nU tekstu "Gospodine Babiš, vi idete ovde: Nisu u EU, vakcinišu kao ludi, imaju malo mrtvih i sve je otvoreno", portal, koji se inače bavi političkim temama, opisuje kako protiče vakcinacija u Srbiji - da je vakcinisano skoro 600.000 građana, da ima milion doza u zalihama i još milion doza na putu.\nPortal dalje navodi da je Srbija, da češki premijer Babiš dolazi danas u Srbiju, a da je jedan od razloga srpskoj prestonici uspeh u borbi protiv Kovida - vakcinisano je više od 550.000 građana, a broj potvrđenih slučajeva zaraze je do 2.000 dnevno, što je oko četiri puta manje nego u Češkoj.\nMERE STUPAJU NA SNAGU U PONOĆ: Ograničeno kretanje ljudi, na put samo sa porodicom - promena odluke u Češkoj\n29. 01. 2021. u 13:31\nKao zanimljiv pokazatelj portal izdvaja to što Srbija ima najmanje preminulih na 100.000 stanovnika - 51.\n- Glavna razlika je, međutim, u tome što su mere u Srbiji znatno blaže nego u Češkoj. Srbi nemaju zatvorene restorane niti prodavnice, samo je ograničeno vreme kada se uveče zatvaraju. Tamošnji život je, za razliku od Češke, minimalno ograničen, a pored toga Srbi, za razliku od Čeha, uspevaju da epidemiju drže pod kontrolom i brzo sprovode vakcinaciju - ističe se u tekstu.\nPrema dostupnim informacijama, građani Srbije imaju još jednu prednost u odnosu na Češku - mogu slobodno da biraju koju vakcinu žele, i za to se izjašnjavaju preko online prijave.\nPored toga, Beograd dugi niz godina održava bliske odnose sa Rusijom, a poslednjih godina i sa Kinom - prošlog proleća, Srbija je bila među prvim zemljama u koje su se uputili kineski specijali sa zalihama maski i druge zaštitne opreme, a Kinezi su čak poslali timove lekara u Srbiju koji su već imali iskustva sa Kovidom.\nAleksandar Vučić virus korona Češka Andrej Babiš korona virus Čekška pohvalila Srbiju\nPREDSEDNIK Srbije Aleksandar Vučić rekao da su brojevi novozaraženih virusom korona u Srbiji bolji.\nDobrodošlica predsedniku i svim našim češkim prijateljima i zahvalnost za objektivan nacin izvestavanja i racionalan pristup u sagledavanju nasih problema i prednosti.


Vesti online / Vesti / Svet / Vulkanski pepeo zaustavio avio sabraćaj\nVulkanski pepeo zaustavio avio sabraćaj\nStotine letova jutros je prizemljeno širom Australije, zbog vulkanskog pepela koji se vratio na ovaj kontinent, a narednih dana se očekuje pogoršanje situacije, ocenjuju zvaničnici te zemlje.\nVulkanski pepeo omeo avio sabraćaj nad Australijom\nOblak vulkanskog pepela nastao je nakon prošlonedeljne erupcije vulkana Pajhue u Čileu i, prema prvim procenama, više od 120.000 ljudi u Australiji pogođeno je otkazanim i odloženim letovima, navodi AFP.\nAustralijska aviokompanija Kvantas suspendovala je letove iz Adelaide, Kanbere i Sidneja, iako avioni nekoliko svetskih kompanija i dalje lete.\nKompanija je navela da će većina letova biti otkazana i u sredu, dok su letovi za Novi Zeland otkazani "do daljnjeg".\nVulkanski dim predstavlja opasnost za avione, pošto u slučaju da uđe u motore letelice može da se pretvori u istopljeno staklo i tako zapali motor.


Lidija Vukićević iznenadila trebinjsku publiku - Pružila podršku novoj predstavi Gradskog pozorišta | Trebinje Live\nLidija Vukićević iznenadila trebinjsku publiku - Pružila podršku novoj predstavi Gradskog pozorišta\nOdavno na premijeri predstave trebinjskog Gradskog pozorišta nije bilo zvučnijeg glumačkog imena kao sinoć. U prvom redu sjedala je Lidija Vukićević, poznata po ulogama Violete Viki Popadić iz kultne serije "Bolji život", Lilike iz filma"Žikina dinastija", Maje iz filma "Špijun na štiklama"...\nMnogobrojna publika u Kulturnom centru bila je iznenađena dolaskom ove poznate glumice i tražili su od nje da naprave zajedničku fotografiju za uspomenu.\nDošla je da da podršku svom prijatelju i kolegi Slobodanu Marunoviću, koji je režirao predstavu "Pisac porodične istorije".\nNije krila zadovoljstvo što je došla u Trebinje i, kako kaže, davno je bilo kada je igrala na daskama koje život znače pred trebinjskom publikom.\n"Dopala mi se predstava. Divni su glumci, divna režija i volim što sam došla u Trebinje", rekla je Lidija, dodajući da su trebinjski glumci na jedan lijep način prikazali porodičnu dramu, čija je poruka da se svaka porodica treba da se zapita koliko je stabilna, odnosno labilna.\nTAGOVI: Kultura Gradsko pozoriste Trebinje Pisac porodicne istorije\nU Muzeju Hercegovine održan koncert Sonje Marković i Aleksandra Jovanovića\nAnđelka Prpić pred trebinjskom publikom sa monodramom "Šta me snađe"\nSlikar Jovan Aleksić korača svojim snovima\nAnđelka Prpić oduševila trebinjsku publiku, smijeha nije nedostajalo\nIzložba "Paralele" gostuje u Trebinju\nPredstavljena knjiga "Heroji po šiframa "Dejana Tadić" - Kroz priče prikazana ljudska borba sa teškom bolešću


Han: Srbija daje primer – Indeks Vesti – Najvažnije vesti iz Srbije i regiona\nNaslovna > Srbija Danas > Politika > Han: Srbija daje primer\nNa ovakav napredak Srbije uticala je i evropska perspektiva koju država ima, primećuje Han i podseća da je EU “prvi ekonomski i politički partner Srbije i najveći donator”.\n“To je ono što Srbija može da očekuje u nastavku svog evropskog puta – nastavak posvećenosti EU zajedničkoj budućnosti. EU je pošten partner regiona i to se neće promeniti”, poručuje Han.\nHan kao uspehe Srbije na tom putu navodi implementaciju ekonomskih i strukturnih reformi, pokazanu predanost saradnji u regionu, uključujući i EU agendu povezivanja.\nTakav “ozbiljno urađen posao”, dodaje Han, doneo je Srbiji otvaranje osam pristupnih poglavlja i privremeno zatvaranje dva poglavlja.\n“Ja znam da su građani nestrpljivi i da misle da se ovaj proces ne odvija dovoljno brzo. Ja njih razumem. Vi možete da računate na moju i podršku Evropske komisije na ovom putu. Ali, brzina pregovora je u rukama Srbije. Uslovi su jasni i nepromenjeni. Srbija mora nama da pomogne kako bi među zemljama članicama došlo do pozitivne ocene i jednoglasne podrške otvaranju novih poglavlja. Predsednički izbori u Srbiji su iza nas i ja sam uveren da će sva energija u Srbiji biti posvećena implementaciji plana reformi, posebno u oblasti vladavine prava, što je ključno za napredak celokupnih pregovora. Isto važi i za predanost Srbije miru i stabilnosti u regionu, dobrosusedskoj saradnji i nastavku dijaloga sa Prištinom. Gde god da ima problema, Srbija ne sme da iz vida izgubi jedno, a to je njen strateški cilj članstva u EU”, kaže komesar Han.\nBudućnost EU se ne može zamisliti bez Srbije\nEU, kaže Han, posreduje u kontaktima na regionalnom i bilateralnom nivou, u cilju prevazilaženja teškog nasleđa koje proizilazi iz konflikta u regionu, poput dijaloga Beograda i Prištine, za koji kaže da ima pozitivan uticaj na ceo region.\nIstovremeno, EU radi i na povezivanju regiona kroz zajedničke projekte u oblasti transporta, energetike, ali i obrazovanja, medija, civilnog društva.\nIzjave o menjanju granica neprihvatljive\n“Nekoliko puta smo jasno stavili do znanja da ne prihvatamo izjave koje se odnose na menjanje granica ili drugu vrstu zapaljive retorike.”\n“Želim da budem jasan: niko u EU ne govori tim rečima o srpskom narodu. Lično, kada god sam putovao u Srbiju, a to je često, bio sam impresioniran ljubaznošću i otvorenošću srpskog naroda. Srbija ima veoma human tretman, recimo prema izbeglicama. Isto tako Srbija je konstruktivna u tzv. Berlinskom procesu. Sve to nema ništa sa ultranacionalizmom. Upravo suprotno – Srbija postavlja primer. Srbi su ponosni na svoj identitet, na svoju istoriju, mesto koje njihova zemlja ima u svetu. Oni imaju puno pravo da se tako osećaju i ne treba da zaziru od EU kojoj je moto ujedinjeni u različitostima”.\nEvropski komesar za pristupne pregovore dodaje da je ipak zabrinut zbog činjenice da je i na Zapadnom Balkanu, ali i šire, u usponu populizam i promovisanje “jednostavnih rešenja za kompleksne probleme”.\nDemokratske vrednosti ključ za članstvo EU\nJohanes Han se u svom intervjuu Tanjugu sa posebnom pažnjom osvrnuo na ocene pojedinih analitičara koji smatraju da EU zarad stabilnosti u regionu često “žmuri” na kršenje demokratskih principa od strane vlasti i lidera država Zapadnog Balkana pa i Srbije.\nHan ponavlja da su demokratske vrednosti, vladavina prava, dijalog sa civilnim društvom i sloboda medija i izražavanja osnovne evropske vrednosti i ključ za prijem u članstvo EU i da oko koga “nema pregovaranja”.\n“Stvarnost je da ta dva fundamentalna pristupa ne mogu jedan bez drugog. Ne možete da imate stabilnost bez ekonomskog rasta. Ekonomski rast dolazi izgradnjom pozitivne klime za investicije, poštovanjem vladavine prava. I na drugu stranu: bez stabilnosti, demokratija i vladavine prava ne mogu da napreduju. Niko u EU ne žmuri na pitanja vladavine prava u Srbiji. Ja bih to poslednji uradio. Vlasti u Srbiji su vrlo svesne ključnih uslova na putu Srbije ka članstvu u EU, a ja ću nastaviti da podržavam njihove napore u cilju mira i stabilnosti”, poručuje evropski komesar za pregovore o proširenju Johanes Han.


Uprkos pandemiji: U 2021. godini povećan interes za Nagradu za biznis lidere održivog razvoja! – Zamisli 2030\nProšao je rok za prijave za Nagradu za biznis lidere održivog razvoja u Bosni i Hercegovini za 2021. godinu.\nBroj privatnih preduzeća koja su se prijavila za Nagradu za biznis lidere održivog razvoja u BiH povećao se 2021. godine!\nGlavni cilj Nagrade za biznis lidere održivog razvoja u BiH je prepoznati i istaknuti napore privatnih preduzeća sa ciljem postizanja Ciljeva održivog razvoja (SDG)-ova u BiH. Nagrada također ima za cilj motivirati novonastajuća preduzeća da stvore kvalitetna radna mjesta, te poboljšaju svoje poslovne modele dok istovremeno smanjuju svoj ekološki otisak kroz pridržavanje Ciljeva održivog razvoja.\nNagrada za biznis lidere održivog razvoja u BiH prvi put je organizirana 2019. godine uz učešće 44 preduzeća iz svih dijelova Bosne i Hercegovine koje su predale 55 prijava. U 2020. godini, 71 preduzeće predalo je 106 prijava.\nUprkos pandemiji, 75 preduzeća poslalo je 105 prijava za Nagradu za biznis lidere održivog razvoja u BiH 2021. godine!\nNagrada je 2020. godine prepoznala kategoriju mikro preduzeća, a 2021. godine je ponudila jasniji fokus na preduzeća koja stvaraju i zadržavaju kvalitetna radna mjesta i aktivno rade na dekarbonizaciji svog poslovanja.\nTakođer, ove godine je Nagrada dobila velikog saveznika. Vanjskotrgovinska/Spoljnotrgovinska komora Bosne i Hercegovine složila se da bude službeni partner u dodjeli Nagrade, čime je dodatno ojačala Nagradu i lokalizirala njene učinke.\nNeprestano radeći na poboljšanjima, ove godine uvodimo kategoriju SDG nagrade za lokalne zajednice koja će prepoznati podršku koju lokalne zajednice pružaju privatnom sektoru. Fokus SDG nagrade za lokalne zajednice 2021. godine bit će na mjerama koje su jedinice lokalne samouprave donijele kao podršku privatnom sektoru tokom pandemije, ali planiramo proširiti fokus u narednim godinama na druga područja održivog razvoja.\nU 2020. godini započeli smo s uručivanjem urneka Izvještaja o održivom poslovanju za preduzeća koje su bile finalisti Nagrade za biznis lidere održivog razvoja. Ove godine nastavljamo s ovom uslugom i proširujemo je još više pružajući prilagođenu obuku za svako preduzeće finalistu za pripremu njihovog prvog godišnjeg Izvještaja o održivom poslovanju!\nKao i prethodnih godina, sva preduzeća pobjednici, kao i finalisti, će dobiti mogućnost da koriste dodijeljenu titulu u svojoj poslovnoj komunikaciji i na e-platformama putem e-paketa s logotipima “Pobjednik/Finalist – Biznis lider održivog razvoja u BiH 2021”.


Dijaspora želi da ulaže u zadruge - Selo\nNaši ljudi iz inostranstva godišnje ulože oko pet milijardi dolara u Srbiju, a deo toga, kako se planira, biće usmeren u razoj zadrugarstva.\nMinistar bez portfelja u Vladi Republike Srbije zadužen za regionalni razvoj i koordinaciju rada javnih preduzeća Milan Krkobabić održao je danas u Palati Srbija prvi u nizu sastanaka sa srpskom dijasporom na temu saradnje i ulaganja u zadrugarstvo u Srbiji.\nDelegacija Srba iz Francuske na čelu sa Vidojem Purićem, istaknutim predstavnikom naše dijaspore u toj zemlji i dobitnikom nagrade „Medalja grada Pariza“, podržala je u potpunosti inicijativu ministra i iskazala snažno interesovanje i spremnost dijaspore u Francuskoj da svoja sredstva, ali i stečeno znanje ulože u osnivanje novih i osnaživanje postojećih zadruga u Srbiji.\nNaša dijaspora godišnje ulaže oko 5 milijardi dolara u Srbiju, a s obzirom na to da bolje od svakog stranca razumemo uslove i mentalitet kraja iz kog smo potekli vreme je da taj novac ne ulažemo više stihijski, već u svrhu utemeljenog zajedničkog interesa, rekao je Purić.\nKrkobabić je istakao da je aktivno učešće naših ljudi iz inostranstva jedan od važnih elemenata u ovom, za Srbiju veoma značajnom projektu, jer se sada radi na stvaranju modernih, evropskih specijalizovanih zadruga.\nNaši ljudi u inostranstvu žele jaču saradnju sa maticom, da se njihov glas čuje i uvaži i da osim novca prenesu ovde znanja i iskustva koja su stekli u svetu, naveo je Krkobabić.\nDijaspora je odlučna da ulaganjem u svoj zavičaj pospeši njegov razvoj, ali i da jasno definiše svoj doprinos poboljšanju materijalnog stanja lokalnih zajednica, učestvuje u radu i praćenju realizacije posla i konačno ostvari i sopstveni profit, navodi se u saopštenju Kabineta ministra bez portfelja zaduženog za regionalni razvoj i koordinaciju rada javnih preduzeća.\nČet 16 Novembar, 2017 22:26\nTagovi: dijaspora ulaže zadruge


Solidan nastup Raša Jevremovića na prvenstvu BiH – Vila As\nSolidan nastup Raša Jevremovića na prvenstvu BiH\nJuče je na Bjelašnici održano državno prvenstvo Bosne i Hercegovine u slalomu na kome je učestvovalo 31 skijaš iz deset zemalja. Pored domaćina nadmetatali su se i takmičari iz Bugarske, Grčke, Hrvatske, Italije, Poljske, Slovenije, Slovačke i Srbije.\nPobednik dana je bio Filip Mlinsek iz Slovenije koji je u prvoj vožnji imao vreme 47.18, a u drugoj je bio još bolji (46.98) tako da je sa vremenom 1:34.16 bio za 19 stotinki bolji od drugoplasiranog Michala Jasiczeka iz Poljske. Treće mesto je pripalo Georgiju Nuševu iz Bugarske.\nSrbiju su na ovom takmičenju predstavljao Rašo Jevremović koji je u ukupnom poretku bio četrnesti. On je u prvoj vožnji imao vreme 51.81, a u drugoj je bio za devet stotinki sporiji. Ono što raduje je činjenica da je ovaj mladi skijaš (1998) u svom godištu bio drugi.\nU ovoj trci je prvo mesto pripalo bugarskom takmičaru, Nikoli Čongarovu koji je imao vreme 1:34.10. Jučerašnji pobednik Filip Mlinsek iz Slovenije je danas bio drugi sa zaostatokom od pet stotinki, dok je Georgi Nušev ponovo osvojio bronzu (1:35.87)Na današnjoj trci Rašo Jevremović je zauzeo 15 mesto, sa vremenom 1:43.51 (51.96 – 51.55).Kompletne rezultate možete pogledati 21.01.2015.22.01.2015Ovo je bila odlična priprema za Rašu Jevremovića pred nastup na Evropskoj olimpijadi mladih EYOF 2015 koja se održava od 25. do 30.januara u Austriji i Lihtenštajnu.\nNova pojačanja FK Zlatibora pred pripreme\nCentar Meridijan traži radnike


Na današnji dan: Rođen Slobodan Škrbić\nod Neša M. okt 18, 2015 sep 23, 2015 0300\nSlobodan Škrbić, nekadašnji fudbaler Crvene zvezde, član omladinske, mlade i seniorske reprezentacije Jugoslavije, rođen je 18. oktobra 1944. godine u Beogradu.\nPonikao je u omladinskoj školi crveno-belih igrajući za pionirski, kasnije i juniorski sastav, a dres prvog tima nosio je od 1961. do 1971. godine. Odigrao je 116 takmičarskih utakmica, postigao tri gola i učestvovao u osvajanju tri šampionske titule 1964, 1968. i 1970. godine, dva nacionalna kupa 1964. i 1968. i Srednjoevropskog kupa 1968. godine.\nTokom karijere je imao velikih problema sa povredama, pa je zbog toga odigrao znatno manje utakmica nego što je mogao. Za prvi tim je debitovao u sezoni 1961/62. Zabeležio je tada sedam prvenstvenih mečeva, dok je u Kupu na tri susreta postigao jedan gol, u šesnaestini finala protiv Vardara (2:1). Igrao je i na utakmicama protiv Bolonje (4:2, 1:2) i Honveda (1:0, 3:2), kao i protiv Espanjola (1:2) kao half u Kupu sajamskih gradova, a ekipa je stigla do polufinala ovog takmičenja, koje je kasnije preraslo u Kup UEFA.\nNaredne sezone zabeležio je osam utakmica u šampionatu, dok je u Kupu sajamskih gradova bio u sastavu na susretima protiv bečke Austrije (1:1) i Barselone (0:1). Crveno-beli su eliminisali španski tim u majstorici osmine finala, a kasnije ih je zaustavila Roma.\nU sezoni 1963/64 postao je standardan u timu Zvezde koji je stigao do duple krune. U osvajanju titule odigrao je 19 utakmica, dok je u Kupu zabeležio tri meča uključujući trijumf u finalu protiv zagrebačkog Dinama od 3:0. Dobrim partijama stigao je i do dresa nacionalnog tima i to su bile godine njegovog velikog uspona. Naredne sezone odigrao je sve tri utakmice u Kupu evropskih šampiona protiv Glazgov Rendžersa, a škotski tim je slavio u majstorici sa 3:1. Škrbić je u šampionatu 1964/65 na 17 susreta jednom pogodio mrežu, u pobedi protiv Sarajeva (4:0).\nU sezoni 1965/66 na 21 ligaškoj utakmici jednom se upisao u strelce u pobedi protiv Trešnjevke (3:0) na gostovanju u Zagrebu. To je bila i poslednja sezona u kojoj je bio jedan od oslonaca tima, jer su nakon toga krenule brojne povrede i operacije, koje su mu praktično uništile karijeru. Propustio je čitavu sezonu 1966/67, da bi se u ekipu Miljana Miljanića vratio u sezoni 1967/68 i doprineo osvajanju titule sa 10 odigranih mečeva. U osvajanju Kupa zabeležio je dva odigrana meča, kao i u trijumfu u Srednjoevropskom kupu. Na naslovnoj fotografiji Škrbić je u donjem redu četvrti sleva između Vojina Lazarevića i Dragana Džajića na meču protiv Hajduka (1:1) u Splitu 17. marta 1968. godine.\nMeđutim, povrede su bile jače od miljenika Zvezdinih navijača, pa je propustio celu sezonu 1968/69, da bi u pohodu na treću uzastopnu titulu crveno-belih u sezoni 1969/70 odigrao samo četiri utakmice. Zatim nije igrao ni treću celu godinu u klubu (1970/71). Pokušao je da se vrati na veliku scenu kao član francuskog Lila 1971/72, ali je posle samo šest odigranih utakmica u kojima je postigao jedan gol bio prinuđen da završi karijeru u 27. godini.\nOdigrao je 11 utakmica za omladinsku selekciju (dva gola), pet mečeva za mladu, dok je za seniorsku reprezentaciju Jugoslavije upisao četiri nastupa. Debitovao je 18. marta 1964. godine protiv Bugarske (1:0) u Sofiji, a poslednji meč je zabeležio 25. oktobra 1964. protiv Mađarske (1:2) u Budimpešti.\nCrveno-beli ekspresno do treće pobede u nizu\nNa današnji dan: Rođen Dragan Stanković


Kolumne & novosti: Policija medicinskim kolima jurila demonstrante\nPolicija medicinskim kolima jurila demonstrante\nNa društvenim mrežama nedavno je osvanuo video-snimak na kome se vidi kako u jednom trenutku tokom protesta ispred Narodne skupštine Srbije policijajci izleću iz medicinskog vozila i kreću na demonstrante.\nOva, po svemu sudeći, nesvakidašnja taktika policije, ali i moguća zloupotreba lekarske službe u obračunu sa demonstrantima ispred Skupštine u Beogradu, pojavila se na Fejsbuk stranici “Narod narodu”.\nU pomenutoj objavi navodi se da policija koristi policijski sanitet u razbijanju demonstranata.\n“Narod je hapšen tako što je policija bila skrivana u medicinskim kolima i onda je na prepad napadala ljude koji su bežali od suzavaca i hamera”, piše u objavi.\nInače, dalje u objavi se navodi i da je narod na protestu uvek propuštao sva kola Hitne pomoći pozdravljajući ih gromoglasnih aplauzom. O ovome svedoče i brojni video-snimci koji kruže na društvenim mrežama, a na kojima se vidi da su okupljeni propuštali medicinske radnike da obavljaju svoj posao.\nPodsetimo, u Srbiji već nekoliko dana traju protesti građana nezadoljnih aktuelnim stanjem u državi i potezima vladajuću stranke SNS i predsednika Aleksandra Vučića. Tokom protesta izbili su nemiri, u kojima je veliki broj građana pretučen, ali je i deo huligana, koji se sumnjiče za vršenje pomenutog nasilja, priveden.\nNezadovoljni građani su se od, očigledno, organizovane grupe huligana ogradili sa mirnim skupovima pod sloganom “Sedi, ne nasedaj”.\nSa druge strane, građani Srbije su ostali nemi i na upotrebu sile policijskih službenika u obračunu sa demonstrantima, koja je, sudeći po video-snimcima koji kruže po društvenim mrežama, u najmanju ruku bila prekomerna.\nIz Hitne pomoći su demantovali da se radi o njihovim vozilima, već da su u pitanju medicinska vozila policije i Žandarmerije, koje se koriste za potrebe prevoza povređenih policajaca.


29/09/2016 | 07:25\nOrganizacija zemalja izvoznica nafte (OPEK) dogovorila se na sastanku u Alžiru da smanji proizvodnju nafte za 750.000 barela dnevno, objavila je agencija “Blumberg njus” (Bloomberg News), pozivajući se na člana jedne delegacije koji je zahtevao da mu se ne objavi ime.\nPo toj agenciji, članice OPEK-a koji daje oko 40 odsto svetske ponude sirove nafte, pristale su da ; proizvodnju od 32,5 miliona barela na dan, smanje za 750.000 barela u odnosu na dnevnu proizvodnju tokom avgusta. Na ovu vest odmah se podigla cena sirove nafte u Njujorku, dok je tržište očekivalo da na sastanku u Alžiru neće biti sporazuma.\nNa Njujorškoj berzi (Nymex) cena barela referentne vrste nafte (WTI) u Sjedinjenim Američkim Državama je skočila za 2,38 dolara, na 47,05 dolara za isporuku u novembru. Neformalni sastanak OPEK-a počeo je danas u Alžiru razgovorom o mogućem zamrzavanju proizvodnje, u nadi da će to povećati cenu nafte, najnižu od sredine 2014. godine.\n“Moguće je da je to samo prvi korak pre (zvaničnog) sastanka u novembru, ali tržište to uzima kao dobru vest”, objasnio je Majk Dragostis iz firme “TD sekjuritis” i ponovio da je dogovor iz Alžira o smanjenju proizvodnje ipak nezvaničan. Sporazum zemalja OPEK je iznenađenje za tržište koje je izgubilo nadu posle mlakih izjava Saudijske Arabije i Irana u utorak. To je posebno bilo u igri od objavljivanja nedeljnih podataka Ministarstva za energetiku SAD o neočekivanom padu američkih zaliha za 1,9 miliona barela. Međutim, zalihe benzina u SAD su porasle za dva miliona barela, mnogo više nego što su analitičari očekivali.


U prošlom članku pisali smo o poreskim olakšicama u vezi poreza na dobit pravnih lica i objasnili smo kako inovativno privredno društvo može potpuno legalno da plati nula poreza na dobit pravnih lica. Takođe, rekli smo da to nisu sve olakšice dostupne inovativnim privrednim društvima. U tom duhu nastavljamo, te ćemo se u ovom članku, fokusirati na veoma zanimljivu poresku olakšicu dostupnu za fizička lica – osnivače (iako se olakšice ultimativno odnose na privredna društva koja usled olakšica imaju manje obaveze prema državi).\nNaime, novoosnovana privredna društva koje obavljaju inovacionu delatnost imaju na raspolaganju poresku olakšicu koja se tiče oslobođenja od plaćanja obračunatog i obustavljenog poreza na zarade osnivača. Međutim, na prvom mestu moramo utvrditi koji uslovi moraju biti ispunjeni da bi privredno društvo bilo smatrano inovacionim:\ndruštvo pretežno obavlja inovacionu delatnost (pri čemu nije zabranjeno da pored pretežne obavlja i neke druge delatnosti koje uopšte ne moraju biti inovacione), a to znači aktivnosti koje se preduzimaju radi stvaranja novih proizvoda, tehnologija, procesa i usluga ili značajne izmene postojećih, a u skladu sa potrebama tržišta;\ngodišnji prihod društva ne prelazi 500.000.000 dinara (smatramo da je prag postavljen poprilično visoko);\ndruštvo od osnivanja nije raspodeljivalo dividende i neće ih raspodeljivati u periodu od tri godine (smatra se da ko ima novca da raspodeljuje dividende da mu već dobro ide i da mu ne treba pomoć u vidu poreskih olakšica);\ncentar poslovnih aktivnosti društva se nalazi na teritoriji Republike Srbije, što znači ne samo da društvo ima registrovano sedište, već i da se društvom efektivno upravlja sa teritorije Republike Srbije;\ndruštvo nije nastalo statusnom promenom, odnosno pripajanjem (acquisition), spajanjem (merger), podelom ili izdvajanjem;\ndruštvo ispunjava alternativno neki od sledećih uslova:\ntroškovi istraživanja i razvoja (R&D) čine najmanje 15% ukupnih rashoda, ili\nje društvo vlasnik, odnosno korisnik deponovanog autorskog dela ili patenta koje je neposredno povezano sa inovacionom delatnošću koju obavlja (koji donosi mogućnost smanjenja poreza na dobit pravnih lica do 80%, o čemu smo takođe pisali u prošlom članku).\nMožemo videti da ovaj poslednji uslov nije težak za ispuniti u praksi jer je postavljen alternativno. Navedeno znači da jezičkim tumačenjem dolazimo do zaključka da je privredno društvo dužno da ispuni samo jedan od tri postavljena uslova, što nije uopšte teško imajući u vidu inovativnu prirodu delatnosti koje društvo obavlja.\nPored navedenih uslova koji se tiču društva, potrebno je i da osnivači ispune određene uslove, a to su:\nda je fizičko lice - osnivač, odnosno svaki od osnivača ako ih je više, zasnovao radni odnos sa inovativnim privrednim društvom što znači da je zaključio ugovor o radu i da je prijavljen na obavezno socijalno osiguranje;\nda u periodu za koji ostvaruje pravo na oslobođenje osnivač ima najmanje 5% akcija ili udela u novoosnovanom privrednom društvu.Navedeno ima za posledicu da je moguće da čak 20 osnivača koriste oslobođenje u jednom društvu.\nUkoliko su svi prethodni uslovi u pogledu društva i osnivača ispunjeni, društvo može da ostvari pravo na poresko oslobođenje za zarade osnivača i to u periodu od 36 meseci od dana kada je osnovano.\nPoresko oslobođenje može da se ostvari za svakog osnivača po osnovu njegove mesečne zarade čiji iznos nije viši od 150.000 dinara mesečno. Na iznos zarade viši od 150.000 dinara, plaćaju se porezi i doprinosi. Međutim, ovde se postavlja jedno veoma važno pitanje, a to je kako ova olakšica utiče na obračun socijalnog osiguranja koje ostvaruje zaposleni osnivač u prvih 36 meseci poslovanja. Odgovor je da će mesečni doprinosi socijalnom osiguranju za zaposlenog osnivača biti obračunati na osnovu minimalne mesečne zarade u Republici Srbiji (čiji je trenutni neto iznos oko 32.000 dinara).\nIstičemo i to da bi koristilo oslobođenje, inovativno privredno društvo ne sme biti povezano ni sa jednim pravnim licem i ne sme da ostvaruje više od 30% svog ukupnog prihoda od drugih lica koja se smatraju povezanim sa bilo kojim osnivačem inovativnog privrednog društva. Jasno je da na ovaj način zakonodavac želi da spreči potencijalne zloupotrebe.\nTakođe, ovu olakšicu jedno fizičko lice – osnivač može koristiti samo u jednom društvu i ona je nespojiva sa drugim dostupnim olakšicama uključujući i korišćenje subvencija za zapošljavanje i samozapošljavanje.\nNapominjemo da poresko oslobođenje može da ostvari inovativno privredno društvo osnovano zaključno sa 31. decembrom 2021. godine.\nU duhu razvoja i pružanja podrške domaćem startap ekosistemu, nadamo se da je ovaj članak pomogao onima koji imaju inovativnu ideju i nameravaju da se upuste u preduzetničke vode, ali i svim drugim zainteresovanim licima da se upoznaju sa raznim olakšicama koje su im dostupne.


27-08-2020 13:37 Srbija Društvo\nPosada Vojske Srbije u kojoj su desetar Miloš Četrović i stariji vodnik Goran Ćokić osvojila je prvo mesto u individualnoj trci – jednoj od takmičarskih kategorija Vojnog relija na Međunarodnim vojnim igrama u Rusiji.\nVojska Srbije na vojnom reliju u Rusiji. (Foto: mod.gov.rs)\nNa završnom takmičenju u ovoj disciplini održanom 26. avgusta desetar Četrović kao vozač i stariji vodnik Ćokić kao suvozač-navigator ostvarili su najbolji rezultat u konkurenciji osam posada u kategoriji vozila formule pogona 6x6.\nTrka je realizovana u dve etape, u terenskim uslovima i na terenu koji je za sve učesnike potpuno nepoznat. Pored merenja ukupnog vremena potrebnog za savladavanje staze, negativno je bodovano svako odstupanje od zadate rute i svako prekoračenje zadate brzine. Maršrutu su takmičari dobili pred start trke, učitanu u navigacione uređaje koje koriste Oružane snage Ruske Federacije, a preko kojih sudije prate detalje trke i brzinu kretanja vozila.\nNakon prve etape trke, posada Vojske Srbije zauzimala je treće mesto, da bi u drugoj etapi značajno poboljšala plasman i izbila na prvo mesto. Važno je istaći da srpska posada u obe etape nije imala ni jedno prekoračenje brzine, čime su organizatori posebno iznenađeni i što rezultat čini još vrednijim.\nAMERIČKI MINISTAR ODBRANE: Mi smo vodeća sila na svetu, nećemo nikome popustiti ni za milimetar!


07. 11. 2017 - 07:05\nBEZ IZMJENA IZBORNOG ZAKONA NEMA FORMIRANJA VLASTI, PORUČENO SA SJEDNICE HNS-A\nGlavni savjet Hrvatskog narodnog sabora, smatra da izbori u BiH ne bi imali smisla bez izmjena Izbornog zakona, u skladu sa odlukom Ustavnog suda BiH, jer se u tom slučaju ne bi mogli sprovesti rezultati, ni formirati brojni organi vlasti. "Iako bi izbori formalno mogli da budu raspisani, izborni rezultati ne bi mogli da budu sprovedeni, odnosno ne bi mogli da budu izabrani predsjednik i potpredsjednici Federacije BiH, federalna Vlada, te Parlamentarna skupština BiH", rekao je predsjednik Glavnog savjeta HNS-a, Božo Ljubić, nakon sjednice savjeta.\nDOŠLO JE VRIJEME DA SRPSKA POKAŽE ŠTA HOĆE, SMATRA DODIK\nPredsjednik RS, Milorad Dodik, poručio je sinoć da Srpska treba da ima aktivnu poziciju, a to nije sklanjanje sa strane i prepuštanje stvari onima, koji su kršili Dejtonski sporazum. Dodik je tokom rasprave u Narodnoj skupštini, odgovarajući na navode poslanika NDP-a Dragana Čavića, da bi realizacija odluke o referendumu o radu Suda i tužilaštva BiH, dovela Srpsku u izolaciju, rekao da je vrijeme izolacije prošlo. Dodik je ocijenio da se kontekst međunarodnih okolnosti promijenio i da je došlo vrijeme da RS pokaže šta hoće, a šta ne.\nI DALJE NEPOZNATI DETALJI SAOBRAĆAJNE NESREĆE U KOJOJ JE UČESTVOVAO TONI CETINSKI\nPolicija i opštinsko državno tužilaštvo u Puli, juče nisu željeli davati nikakve informacije o saobraćajnoj nesreći u Rovinju, u kojoj je poznati hrvatski muzičar, Toni Cetinski, pregazio 62-godišnjaka, tako da i dalje nije poznato, da li je muškarac u trenutku nailaska vozila već ležao na cesti ili ga je Cetinski udario. Okolnosti nesreće time još nisu rasvijetljene, nakon što je i policija u saopštenju za javnost, navela kako se nesreća dogodila kada je Cetinski, upravljajući svojim "mercedesom", ulaskom u oštru,nepreglednu krivinu, pregazio 62-godišnjeg muškarca, prenosi Fena.\nBONO VOX MEĐU AKTERIMA AFERE ''RAJSKI PAPIRI''\nPopularni irski pjevač i član grupe U2, Paul David Hewson, poznatiji kao Bono Vox, spomenut je u aferi ''Paradise Papers'', dokumentima koji otkrivaju utaju poreza.Bono je poslao svoju izjavu BBC-u, u kojoj ističe da bi bio ekstremno uznemiren, ukoliko bi bio umiješan u bilo šta neprimjereno. On je dodao da pozdravlja objavljivanje dokumenata, u kojima se navodi i da je shopping centar u Litvaniji, u kojem ima vlasnički udio, također pod istragom zbog poreskih nepravilnosti.\nFudbaleri bihaćkog Jedinstva, su prije početka susreta 14. kola Prve lige FBiH, u kojem su gostovali kakanjskom Rudaru, sjeli na travnjak u znak protesta, protiv uprave kluba.Kako javlja portal mojusk.ba, igrači bihaćkog kluba su od početka sezone, dobili samo po 100 KM i bili su primorani na ovaj čin, kako bi skrenuli pažnju i čelnicima kluba, ali i vlastima na tešku situaciju u kojoj se nalaze. Nakon što je glavni sudija Ernis Džemidžić, označio početak susreta, igrači Jedinstva su ustali i pošteno odigrali utakmicu, koju su izgubili rezultatom 4:0.


Simfonijski orkestar i hor RTS nastupiće uz specijalne goste, violončelistu Dragana Đorđevića, jednog od najznačajnijih srpskih muzičara, soliste Baleta Narodnog pozorišta, hor "Kolibri" i Dečji hor RTS-a. Voditelj programa biće muzikolog Aleksandra Paladin.\nOD SLAVIJE DO TERAZIJE Beograđani će u subotu i nedelju moći SAMO PEŠKE\nBeograđani, pripremite se za saobraćajni haos tokom vikenda u centru grada.\nPOŽAR U BORČI Gorela firma "Tihos" na Zrenjaninskom putu\nU požaru koji je izbio jutros oko 9 časova na Zrenjaninskom putu kod broja 200 u Borči gorela je firma "Tihos", saznaje "Blic".\nRHMZ O POGREŠNOJ PROGNOZI Evo zašto za vikend nije došlo do OLUJNOG NEVREMENA\nOlujno nevreme praćeno obilnim pljuskovima i gradom, koje je Republički hidromereorološki zavod najavio za protekli vikend sa narandžastim meteoalarmom, zaobišlo je veći deo Srbije. Mediji su preneli upozorenja, građani svoje vreme organizovali tako da ne budu napolju kada kiša krene, a ono - ništa. U RHMZ-u kažu da se takva greška u prognozi - dešava.\nStanari naselja Stepa Stepanović ponovo su odlučili da dignu glas i pobune se protiv započete izgradnje crkve u njihovom naselju. Slobodno se može reči da su žitelji Stepe jedni od najorganizovanijih u prestonici, kao i oni koji se najčešće okupljaju kako bi na taj način rešili neke probleme koje imaju u svakodnevnom životu.\nTRADICIJA Deda Mrazevi trče kroz Beograd\nTradicionalna "Beogradska trka Deda Mrazeva", biće održana u nedelju 27. decembra duž Ulice kralja Milana, kojom će trčati ili šetati više od 3.000 naših Deda Mrazeva i Baba Mrazica.


EU će tražiti od SAD da dozvole izvoz vakcina AstraZeneke – Borba\nEvropska unija zatražiće od Sjedinjenih Država da dozvole izvoz vakcina AstraZeneke kako bi nadomjestila vlastite nedostatke u snabdijevanju, objavio je u subotu Fajnenšal Tajms (FT).\nOsim isporuke velikog broja doza, EU želi da Vašington osigura slobodan protok glavnih sastojaka vakcina potrebnih za proizvodnju u Evropi, navedeno je u izvještaju FT-a.\n“Vjerujemo da možemo da sarađujemo sa SAD-om kako bismo osigurali da ugovorne obaveze proizvođača vakcina prema Evropi budu u potpunosti ispoštovane”, citirao je FT Evropsku komisiju.\nČlanice EU počele su sa vakcinacijom krajem decembra, međutim, proces ide mnogo sporije nego u ostalim bogatim zemljama kao što su Velika Britanija i SAD, prenosi Hina. Kao glavni uzrok sporog napretka zvaničnici navode probleme u snabdijevanju proizvođača.\nEvropska komisija i Italija ove nedjelje su blokirale pošiljku vakcina protiv koronavirusa AstraZeneke namijenjenu Australiji jer proizvođač nije ispunio ugovorne obveze prema EU.\nAnglo-švedski proizvođač lejekova je na meti kritika od strane EU zbog odloženih isporuka doza. EU je naručila 300 miliona doza do kraja juna.\n“Neprestano radimo na poboljšanju isporuke i nadamo se da ćemo ispuniti očekivanja za drugi kvartal”, kazao je Paskal Soriot, izvršni direktor AstraZenece, evropskim zakonodavcima na javnoj raspravi u februaru.\nEU takođe planira da proširi svoj autorizacioni koncept za izvoz vakcina protiv Kovida-19 do kraja juna, rekli su Rojtersu u četvrtak dva izvora iz EU.\nPrema konceptu, kompanije moraju dobiti odobrenje prije izvoza vakcina, ali mogu biti i odbijene ako ne poštuju ugovorne obaveze prema EU. Evropska komisija i AstraZeneka nisu bile dostupne za komentar.


RTS :: Stefanović sa borcima sa Košara\nDruštvo Stefanović sa borcima sa Košara\nponedeljak, 14. jun 2021, 14:06 -> 14:17\nMinistar odbrane Nebojša Stefanović primio je, povodom 22. godišnjice Bitke na Košarama, delegaciju pripadnika herojskih jedinica koje su učestvovale u bici na Košarama i koje su 1999. godine branile granicu naše zemlje na legendarnoj karauli, saopštilo je Ministarstvo odbrane.\nMinistar Nebojša Stefanović je rekoa da je više od dva meseca trajala nadljudska borba naših vojnika sa značajno nadmoćnijim protivnikom koji je uključivao i regularne snage albanske vojske i jedan deo terorista uz svu moguću logističku pomoć koju su imali.\n"Pogotovo potresni su bili prvi trenuci kada je 115 graničara, pet starešina i jedan vod vojne policije koji im je došao u pomoć držalo mnogo nadmoćnijeg neprijatelja koji je brojao preko dve brigade", rekao je ministar Stefanović, saopštilo je Ministarstvo odbrane.\n"Ti ljudi su pokazali da su dostojni naše istorije, da su dostojni naših predaka koji su se isto tako borili za Srbiju, uvek protiv nadmoćnijeg protivnika, uvek u mnogo teškim okolnostima. Iako sam mnogo puta čuo o ovoj bici, mnogo toga pročitao i gledao, mogu da Vam kažem da mi je bila posebna čast i potpuno drugačiji osećaj kada sam razgovarao sa ovim herojima koji su danas sa mnom", rekao je Stefanović.\n"Potpuno je drugačije kada sam sa njima mogao da razgovaram o tome kako su oni to videli, kako su prošli kroz to, kako su motivisali vojnike koji su se borili pod njihovom komandom i kako su i sami svojim primerom pokazali herojstvo, viteštvo, junaštvo", istakao je Stefanović.\nZahvalio je starešinama sa kojima se danas sreo, ali i svim ostalim vojnicima koji su učestvovali u borbama tokom više od dva meseca jer su bili na najtežem mogućem mestu za našu zemlju i pokazali koliko je vole boreći se i za svog druga pored sebe i za svoju Srbiju\n"Hoću da se uvek sećamo i svih onih ljudi koji su dali najviše, koji su dali svoje živote, koji su poginuli u ovoj borbi. Ti ljudi nisu odstupali, nisu odstupali ni u jednom trenutku već su zaista junački, viteški išli da se bore znajući šta ih tamo čeka ne popuštajući ni jedan trenutak niti jedan pedalj naše zemlje. Moramo uvek da se setimo i naših heroja koji su i dalje u jedinicama vojske i onih koji su danas penzionisani, svih onih ljudi koji su u Srbiji živi, a koji su bili učesnici ove bitke", istakao je ministar odbrane i podvukao da njima pripada naša zahvalnost.\nStefanović je naglasio da uvek moramo pokazivati poštovanje prema onome što su uradili, prema njihovoj žrtvi i prema njihovim porodicama. Zato će i Ministarstvo odbrane i naša zemlja, dodao je, nastaviti da glasno govore o njihovim podvizima, sa ponosom se sećajući tih dana kada su se oni borili za svoju Srbiju\n"To su primeri junaštva koji treba da inspirišu buduće generacije i nadamo se da će mnogi drugi mladi ljudi iz ovih primera učiti kako se voli Srbija, a mi ćemo se boriti da uvek živimo u miru", rekao je ministar Stefanović još jednom ističući ogromnu zahvalnost svim borcima za slobodu naše zemlje.


Komentarišući odluku Ustavnog suda BiH da usvoji apelaciju protiv odluka Vrhovnog suda Republike Srpske i Okružnog suda u Trebinju u vezi sa knjiženjem vojne imovine – skladište Filipovići u Foči, Višković je novinarima rekao da će to biti samo još jedna odluka tog suda koja neće biti sprovedena.\nVišković je rekao da su završene isplate za aprilske plate onima koji su aplicirali, te da će biti isplaćeni i budući zahtevi koji prispiju.\n– Obrada prijave traje jedan ili dva dana. Novac je obezbeđen i u ovom trenutku je 90 odsto tog posla završeno – rekao je on. On je rekao da je privredi i zdravstvu za mart, april i maj dato i namenjeno više sredstava nego što je tranša od MMF.\nGovoreći o aktuelnim mjerama u vezi sa suzbijanjem širenja virusa korona, pre svega zabrane okupljanja više od 50 osoba na jednom mestu, Višković je istakao da to ne znači da je u Srpskoj situacija lošija u odnosu na zemlje u okruženju, već da nadležni ne žele da upropaste ono što je prethodnih meseci preduzimano jer je virus još u zajednici.\nOn je naglasio da niko u Srpskoj nije ugrožen mjerama koje su na snazi, a kojima štite zdravlje ljudi, te napomenuo da pojedine zemlje vraćaju ranije donesene mere, što Srpska ne želi da rizikuje. Višković je rekao da nije upoznat sa navodnom aferom sa respiratorima u Republici Srpskoj, o kojoj govori PDP.\nVišković je rekao da je siguran da su pojedini opstruisali nabavku mobilne bolnice, ali da će vreme pokazati svačiju ulogu u tome.\nIstakao je da svi mediji u Srpskoj imaju pravo do sutra da podnesu zahtjev, odnosno da apliciraju za novčanu pomoć.\n– Svi mediji, prema uredbi Vlade koja ovih dana stupa na snagu, biće jednako tretirani kao i drugi privredni subjekti u Republici Srpskoj i imaće pravo na pomoć ukoliko ispunjavaju uslove koji su navedeni u uredbi – istakao je Višković.


Objavljeni konačni rezultati izbora u Crnoj Gori - Sputnjik Srbija\n04:52 29 Novembar 2020\n08:33 14.09.2020 (osveženo 08:49 14.09.2020) Preuzmite kraći link\nDržavna izborna komisija (DIK) Crne Gore objavila je konačne rezultate parlamentarnih izbora u Crnoj Gori, koji su održani 30. avgusta.\nPrema zvaničnim rezultatima parlamentarnih izbora, koalicija „Odlučno za Crnu Goru! DPS - Milo Đukanović“ osvojila je 30 mandata, koalicija „Za budućnost Crne Gore“ 27, koalicija „Mir je naša nacija“ 10, a platforma „Crno na bijelo“ četiri mandata.\nSocijaldemokrate i Bošnjačka stranka imaće po tri poslanika, a SDP dva.\nPo jednog predstavnika imaće Albanska lista „Nik Đeljošaj- Genci Nimanbegu“ i koalicija „Jednoglasno“.


Centrir - Uspešno završen komunalni projekat u opštini Beočin\n14.12.2011. - Uspešno završen komunalni projekat u opštini Beočin\nZavršnom konferencijom za novinare upriličenoj u skupštinskoj sali u zgradi Opštine Beočin danas je zvanično završen prvi projekat u beočinskoj opštini koji je finansiran od strane Evropske unije kroz Exchange 3 program. U saradnji sa partnerima – NVO Centar za ravnomerni regionalni razvoj (CenTriR) iz Beograda i gradom Valjevom – Opština Beočin je na današnjem skupu upoznala javnost sa rezultatima ostvarenim tokom 15-mesečne realizacije projekta „Unapređenje zaštite životne sredine kroz efikasnije upravljanje čvrstim otpadom“. O uspešnosti ovog projekta na završnoj konferenciji za novinare govorili su predsednik opštine Beočin mr Bogdan Cvejić, direktor JKP "Beočin" Vasilije Cogoljević, direktor JKP "Vidrak" iz Valjeva Slobodan Pavlović i direktorka NVO CenTriR Vanesa Belkić .\nOpština Beočin je u septembru 2010. godine otpočela realizaciju projekta vrednog 145.645 EUR, koji je sufinanisrala Evropska unija u iznosu od 119.395 EUR, dok je ostatak predstavljalo učešće same opštine. Realizovani projekat je jedan od ukupno 29 projekata odobrenih na prvom konkursu za Exchange 3 program, koji sprovodi Stalna konferencija gradova i opština (SKGO), a finansira Evropska unija. Realizacija projekta je podrazumevala uvođenje sistema obavezne separacije četiri vrsta otpada (PET ambalaža, papir, staklo, limenke) u užoj zoni opštine Beočin, na mestima na kojima je to omogućeno postavljanjem nove komunalne opreme, i otvaranje prvog reciklažnog centra. Ovakav vid tretiranja čvrstog otpada je u zemljama Evropske unije prisutan dugi niz godina i pokazao se kao izuzetno koristan, kako za građane tako i za opštinske uprave, pošto se smanjenjem ukupne količine otpada koji se odlaže na lokalne deponije doprinosi očuvanju životne sredine, dok se prodajom recikliranog materijala, omogućava njegova ponovna upotreba, čime se štede resursi i energija, ali i ostvaruju prihodi.\nProjektom je omogućena nabavka 46 kontejnera za separaciju otpada i jedne balirke za JKP „Beočin“, a zaposleni iz ovog preduzeća su prošli intezivnu obuku za čije izvođenje su bili zaduženi stručnjaci iz partnerskog grada Valjeva. Celokupnu realizaciju projekta je pratila intezivna lokalna kampanja, pod nazivom „Ubaci a ne baci“, u kojoj su aktivno učestvovale dve beočinske osnovne škole, a koja je obuhvatala: održavanje 94 ekološke radionice za preko 1300 beočinskih đaka i 8 tribina za roditelje učenika, postavljanje 20 kontejnera za separaciju otpada u školska dvorišta, organizovanje 2 likovna konkursa na temu reciklaže i otvaranje izložbe najuspešnijih radova u beočinskom Kulturnom centru, podelu promo-materijala đacima i građanima, kao i jednodnevni izlet 80 najaktivnijih učenika Specijalnom rezervatu prirode „Zasavica“ kraj Sremske Mitrovice. Pored ovoga, sprovođenje projekta je pratilo 10-mesečno emitovanje TV spota i radio džinglova na lokalnim medijima, emitovanje 15 polučasovnih radio i TV emisija i dvomesečna bilbord kampanja u Beočinu i Novom Sadu.


Ozvaničen početak gradnje PALATE PRAVDE (FOTO) | Radio Trebinje\n22 marta 2019, 3:13 PM\n14. maja 2018., 16:00\nTREBINJE │ Zamjenik šefa Delegacije Evropske unije u BiH Kaldun Sino, sa čelnicima trebinjskih pravosudnih institucija, položio je danas kamen temeljac za izgradnju zgrade Palate pravde u Trebinju, u kojoj će biti smješteni Okružni i Osnovni sud, Okružno tužilaštvo i Sudska policija.\nSvečanosti, kojom je ozvaničen početak realizacije ovog dugo najavljivanog projekta, prisustvovali su ministar pravde RS Anton Kasipović, gradonačelnik Trebinja Luka Petrović i predstavnici Visokog sudskog i tužilačkog savjeta BiH.\nZa izgradnju Palate pravde na nekadašnjoj lokaciji vatrogasnog doma u našem gradu Evropska unija izdvojila je milion i po evra, dok je učešće Grada Trebinja 970.000 KM.\nZamjenik šefa Delegacije Evropske unije u BiH Kaldun Sino istakao je da je vladavina prava jedan od najvažniji stubova Evropske unije, zbog čega je pravično društvo i funkcionalan sistem pravosuđa od izuzetne važnosti i za ambicije BiH da postane dio ove zajednice.\nTo je i razlog, istakao je Sino, što je Evropska unija proteklih godina obezbijedila više od 50 miliona evra za pomoć bh. pravosuđu, kroz podršku Visokom sudskom i tužilačkom savjetu, obuke pravosudnih radnika, ali i izgradnju objekata i infastrukture.\n„Da bi kvalitetno obavljali svoj posao, smatramo da sudije, tužioci i sudska policija moraju imati i dobre uslove za rad. Oni imaju uticaja na to kakva je zaštita dokaznog materijala i svjedoka, kako se vode i obrađuju predmeti“, istakao je Sino.\nUz riječi zahvalnosti donatorima i njihovim lokalnim partnerima, ministar pravde RS Anton Kasipović napomenuo je da palata lijepo zvuči i da će zasigurno lijepo i izgledati, ali i da su pravo i pravda ipak nešto drugo.\n„Svjestan sam, i to je veoma važno, da će intitucije smještene ovdje omogućiti efikasniju i kvalitetniju uslugu građanima, a zbog građana svi ovdje i jesmo. Ali ono što je najpreče – jeste uređivati pravni okvir. Ispred ministarstva, koje je u prethodnim godinama bilo predlagač velikog broja zakona, mogu reći da je stvoren odgovarajući pravni okvir u Republici Srpskoj, donošenjem velikih i zahtjevnih zakonskih projekata, kao što je Krivični zakon, zakon o stečaju, i niza drugih“, istakao je Kasipović.\nGradonačelnik Trebinja Luka Petrović izrazio je zadovoljstvo što je Grad Trebinje, kao partner Evropskoj uniji, ispunio sve svoje obaveze predviđene projektom Palate pravde, a koji su gradsku kasu koštali 970.000 KM.\n„A one su se odnosile na rješavanje imovinsko-pravnih odnosa, odnosno zamjenu lokacija sa pravosudnim institucijama, na troškove građevinske rente i okolnog uređenja, troškove uklanjanje objekta /vatrogasnog doma/, kao i na obezbjeđivanje infrastrukturnih priključaka“, kazao je Petrović.\nRiječi zahvalnosti Evropskoj uniji za podršku bh. pravosuđu uputila je i potpredsjednik Visokog sudskog i tužilačkog savjeta BiH Ružica Jukić.\n„Znamo u kakvim uslovima često rade naše sudije i tužioci i uvjerena sam da će sa novim prostorima i rezultati pravosudnih institucija biti sve bolji i bolji“, istakla je ona.\nZamjenik šefa Delegacije Evropske unije u BiH Kaldun Sino ranije danas sastao se i sa gradonačelnikom Petrovićem a posjetio je i pravosudne institucije u našem gradu.


Kosovo i Srbija postigli dogovor oko oficira za vezu (SETimes.com)\nKosovo i Srbija postigli dogovor oko oficira za vezu 12/12/2012\nTimovi koji vode dIjalog između Beograda i Prištine postigli su dogovor o oficirima za vezu, ali političari i analitičari raspravljaju o značaju tog plana. Linda Karadaku za Southeast European Times iz Prištine – 12.12.2012. Srpski premijer Ivica Dačić rekao je novinarima da neće posmatrati oficire za vezu kao diplomate ili ambasadore. [AFP] U najnovijem preokretu u razgovorima u kojima posreduje EU, srpski premijer Ivica Dačić i kosovski premijer Hašim Tači dogovorili su se da odrede oficire za vezu koji će predstavljati njihove zemlje u Beogradu i Prištini. Neki posmatrači ocenjuju da je dogovor pozitivan znak u tekućim nastojanjima da se normalizuju odnosi. Ali, drugi ukazuju da ima prostora za napredak. Dačić je rekao da se dogovorio sa Tačijem da „Beograd i Priština razmene oficire za vezu … koji će se nalaziti pri misijama EU i učestvovati u implementaciji sporazuma“. Ali, Evropolitiks je preneo premijerove reči da oficiri za vezu „neće biti diplomate niti će biti … tretirani kao ambasadori“. Predsednica Helsinškog odbora za ljudska prava u Srbiji Sonja Biserko rekla je da su sporazumi značajni za uspostavljanje regularnih odnosa između dve zemlje. „To će biti prvi korak ka priznavanju Kosova kao odvojene države“, rekla je Biserko zaSETimes. „Države će time početi da rešavaju otvorena pitanja, a posebno ona zakonska koja predstavljaju veliku zabrinutost i za Srbe i za Albance.“\nViši istraživač na kosovskom Institutu za politička istraživanja i razvoj Ardian Arifaj rekao je za SETimes da ovim sporazumom odnos Srbije i Kosova prerasta u odnos sa jednim od trajnih zvaničnih kanala komunikacije.\nArifaj je istakao da je to bila teška odluka za Srbiju, koja mora da prihvati predstavnika Kosova u svojoj prestonici. Slični tekstoviLoading\n„Odluka je lakša za Kosovo, jer … može da bude predstavljena kao uspeh Prištine“, rekao je Arifaj, dodajući da bi ona mogla da pomogne da se razbije led između dve zemlje.\nKosovski opozicioni pokret Vetevendosje saopštio je da je otvaranje kancelarije za vezu neprihvatljivo. Poslanica Vetevendosja Alma Lama kaže da bi taj korak mogao da bude „vrlo štetan, nepotreban i beskoristan“. „Suverene države otvaraju ambasade u drugim zemljama, a ne kancelarije za vezu“, rekla je Lama za SETimes. „Prihvatanje takve kancelarije od strane Kosova je potpuno u skladu sa stavom Srbije … da nas ne priznaje kao državu.“\nKosovska predsednica Atifete Jahjaga rekla je da premijeri dve države vode proces „sa ciljem da se do sledeće godine postigne sporazum o punoj normalizaciji odnosa između Republike Kosovo i Republike Srbije“. Ovaj tekst naručio je SETimes.com.


MOSKVA – Ruski predsednik Vladimir Putin potpisao je zakon po kojem će pametni telefoni, računari i pametni televizori morati da imaju unapred instalirane ruske aplikacije. Zakon stupa na snagu 1. januara, a donet je sa ciljem da se podstakne razvoj ruskih IT firmi. Ruska vlada će napraviti spisak ruskih aplikacija koje će morati da budu instalirane na uređajima, prenosi Tanjug.\n30.10.2019 u 15:39\n„Nokija” angažovala stotine inženjera zbog 5G mreže\nHelsinki - Telekomunikaciona kompanija Nokija je ove godine angažovala više stotina inženjera u Finskoj kako bi ubrzala razvoj 5G mreže, saopšteno je iz te kompanije. Nokija je ove godine zaposlila 350 radnika u Finskoj, od kojih 240 u svojoj podružnici za mobilne mreže s ciljem razvoja integrisanih kola SoC - ključnog elementa za njenu 5G opremu, izjavila je portparolka kompanije. Nokija je, takođe, prošle nedelje smanjila projekcije profita za 2019. i 2020. godinu zbog, kako je obrazloženo, većih izdataka za „borbu sa rivalima” u brzorastućem poslu razvoja 5G mreže, podseća agencija Rojters. Akcije Nokije pale su za 21 odsto prošlog četvrtka, nakon što je kompanija objavila razočaravajuće rezultate za treći kvartal i smanjila svoje procene profita. Deonice Nokije su u ovoj godini pale za


ABA: Andrić promašio produžetak u Zadru - Jadranska liga, Košarka\nABA: Andrić promašio produžetak u Zadru\nAleksandar Milosavljević 13.12.2014., 20:53\nKošarkaši Partizana zabeležilči su i šesti poraz u ovosezonskom izdanju Jadranske lige pošto su u meču 12. kola poraženi u dvorani Krešimir Ćosić od domaćeg Zadra sa 69:68 (15:12, 19:15, 16:15, 19:26).\nNakon čak 13 poena zaostatka na početku poslednje deonice ekipa Partizana koju je danas sa klupe umesto kažnjenog Duška Vujoševića predvodio Velimir Gašić uspela je da se približi i na kraju izbori za priliku za produžetak uprkos očajnom šutu sa distance (5/26 za tri poena).\nNisu crno-beli iskoristili ni to što su Zadrani u poslednjoj deonici praktično ostali bez centara pošto su zbog pet ličnih isključeni Sobin i Kraljević. Ono što je takođe važan detalj je da je Partizan promašio čak 13 slobodnih bacanja pa ni nadmoćnost u skoku zbog toga nije mogla da dođe do izražaja.\nNa manje od tri sekunde pre kraja Andrić je pri rezultatu 69:67 imao dva slobodna bacanja za izjednačenje, prvo je pogodio, drugo nije, u skoku su bolji bili domaći i to je bio znak za publiku da počne sa slavljem.\nA publika u Zadru je ponovo iskoristila priliku za ustašoidne povike poput dobro poznatih „Ubij Srbina“ i „Za dom spremni“, ali naravno da klub zbog toga neće biti kažnjen pošto je u poslednje vreme u Evropi tolerancija prema fašizmu na visokom nivou.\nZadrane je do pobede vodio odlični Florens sa 25 poena, a pored njega blistao je i Sobin koji je pored 14 poena imoa i osam skokova. Kod Partizana Mačvan je imao „dabl-dabl“ učinak sa 14 poena i 13 skokova, dok su po 11 poena ubacili Milosavljević i Pavlović.\nZadar je posle trećeg uzastopnog trijumfa prišao na samo jednu utakmicu zaostatka za današnjim rivalom pošto ima skor 5/7, dok su crno-beli na polovičnom skoru i sve će im biti teže u borbi za mesto koje vodi u plej-of pogotovo što im Olimpija sada beži dve, a verovatno i tri pobede pošto ima trijumf sa velikom razlikom protiv našeg šampiona.\njadranska ligaKK PartizanPartizanZadar\nPrethodna vest NOVI MALER ZA PARTIZAN: Gagić se povredio u Zadru (VIDEO)\nSledeća vest ĆIRO U SVOM STILU: Baždarevića izabrali papci\nNOVI MALER ZA PARTIZAN: Gagić se povredio u Zadru (VIDEO)


Otkup automobila > Otkup automobila Daewoo\nUkoliko želite da izvršite preko nas otkup automobila Daewoo, naša agencija vam stoji na raspolaganju svakog dana u nedelji pa i vikendom. Uz pomoć naših agenata završićete svu neophodnu dokumentaciju, i uz isplatu čitav posao može da bude završen u roku od nekoliko sati. Brza, pouzdana i sigurna usluga je osnovni temelj našeg poslovanja.\nBez obzira u kakvom se stanju nalazi izvršićemo otkup Daewoo vozila, pa se na taj način lako možete rešiti vašeg pokvarenog, ostarelog ili havarisanog ljubimca. Naravno, njegovo stanje će uticati na krajnju cenu koju možete dobiti za otkup, ali je i to sigurnije nego da vam skuplja prašinu u garaži.\nBesplatna online procena Daewoo vozila\nPreko našeg sajta lako ćete izvršiti upit i obavestiti nas da ste spremni da uradite otkup Daewoo automobila. Dovoljno je samo da popunite kontakt formu, ostavite nam podatke, pošaljete slike vašeg ljubimca po uputstvu, a na nama je da potpuno besplatno izvršimo procenu vrednosti vašeg vozila. Naravno, ukoliko se dogovorimo, pristupamo obavljanju čitave transakcije. Obavljajući otkup daewoo automobila do sada, utvrdili smo da slike koje nam klijenti šalju uglavnom odgovaraju realnom stanju na terenu, pa ne dolazi do promene unapred utvrđene cene. Saznajte proceduru otkup automobila Daewoo . Ova procedura od svega cetiri koraka je veoma jednostavna koja se završava za najvise do 2h od momenta vašeg poziva.\nProcedura otkupa automobila marke Daewoo\nPozovite nas ili popunite online upitnik radi besplatne procene vašeg Daewoo automobila.\nKod najbližeg notora, u najbržoj opštini ili sudu vršimo potpisivanje ugovora i isplatu. Brzo i lako rešili ste se vašeg vec starog Daewoo automobila.\nOtkup polovnih Daewoo vozila\nNaša agencija nudi svim zainteresovanim klijentima otkup Daewoo vozila, a na vama je samo da nas kontaktirate i izrazite potrebu. Otkup Daewoo vozila vršimo u svim situacijama, i kada se ono ne nalazi i voznom stanju, i kada je havarisano. Otkupljujemo i neregistrovana vozila, kao i ona sa stranim registarskim tablicama. Molimo vas, pre nego što se odlučite da uradite otkup Daewoo vozila, obratite pažnju na proceduru koja vas očekuje tokom poslovanja sa našom agencijom. Sve je veoma jednostavno, a čitav posao se završava u roku od maksimalno dva sata.\nU ovom tekstu ćemo navesti neke modele za koje vršimo otkup Daewoo automobila, ali imajte u vidu da mi ovu uslugu vršimo za sve modele automobila Daewoo, a da su ovo samo primeri nekih od najpopularnijih modela ove kompanije.\nOtkup automobila Daewoo Takuma\nSjajan model ove kompanije nastao je kao odgovor Reno Megana, i poseduje sasvim dovoljno tovarnog i putnog prostora za količinu novca koliko je kao nov koštao. Ovo je u stvari modifikovana Daewoo Nubira, koja je pretvorena u mali kombi, a na tržištu se pojavio 2000. godine.\nOtkup automobila Daewoo Nubira Karavan\nU poređenju sa ostalim modelima iz 1998. ovo vozilo dolazi sa dosta više standardne opreme, nego što je imaju drugi modeli u istoj klasi, nekih drugih proizvođača. Izuzetna udobnost, i povoljna cena karakterišu ovo vozilo, pa se spravom smatrao velikim konkurentom nemačkim proizvođačima svojevremeno.\nOtkup automobila Daewoo Matiz\nMnogi za ovaj model automobila kažu da je najlepši model Daewoo kompanije ikada napravljen. Koreanci su specijalno za ovu priliku angažovali poznatu italijansku dizajnersku kuću Giugiaro dizajn, kako bi samim izgledo automobila odskočili na tržištu.\nOtkup automobila Daewoo Lacetti\nLacetti je naslednik modela Nubira, i kao takav predstavljen je kao sedan sa četvoro vrata. U nekim varijantama proizvodio se i kao karavan, ali svejedno nije doživeo veliki uspeh na tržištu, pa je njegova proizvodnja prekinuta 2008. Godine.


Borovčanin: Istorijski uspeh, o boksu će se tek pričati - Radio televizija Pančevo\n9. novembra 2021. 9. novembra 2021. 088\n“Ovo je prva medalja za samostalnu Srbiju ili prva medalja koju je neko sa srpskim državljanstvom, Srbin, osvojio posle 26 godina. Sada sledi dalji razvoj, izgradnja trening centra i daleko veća podrška će pratiti ovaj rezultat i tek će se o boksu pričati u narednim godinama. Boks će postati sinonim, ne samo za stvaranje šampiona i već za pravilno vaspitanje dece i oimladine u ljudskom i patriotskom smislu”, izjavio je Borovčanin novinarima posle prijema.\nSad ćemo prvo podeliti sedam boskerskih ringova 500 pari rukavica, 1.000 džakova, maltene svaki klub će nešto da dobije, zatim krećemo sa obukom trenera kroz “Školu boksa”, kontinuirano u naredne dve godine, dodao je prvi čovek srpskog boksa.\n“Naravno, ide i izgradnja trening centra, zajedno sa državom, što će biti zaokružena celina jednog sistema koji daje i tek će davati rezultate, nadam se i na Evropskom prvenstvu u maju sledeće godine, u Azerbejdžanu, a glavni cilj nam je zlatna medalja na Olimpijskim igrama u Parizu”, istakao je Borovčanin.\n“Nina Radovanović, Jelena Zekić, Milena Matović, mlada Sara Chirković. Imamo i Rastka Simića, tu je budućnost srpskog boksa. Uz ruske trenere su napredovali naši treneri i bokseri, kao što su Aličih, Ametović i Memić”, istakao je Borovčanin i dodao da veruje kako će Beograd, kao jedini grad dva puta domaćin Svetskog prvenstva, biti domaćin i treći put.\n“Organizovaćemo i Evropsko prvenstvo i još druga takmičenja, ali definitivno smo pokazali da je Beograd grad 21. veka i da je Srbija država 21. veka”, zaključio je Borovčanin.\nStojan Vujko: Drago nam je da je Andrea deo našeg crveno-belog tima


Foto: Sonja Petrović / Instagram\nSaša Čađo je na bazenu proslavila bratovljev rođendan\nKošarkašice Srbije su se pre nekoliko dana vratile u Beograd posle poraza u osmini finala Evropskog prvenstva u Češkoj, a utehu posle rezultata kojem se nisu nadale potražile su u društvu najbližih.\nSa porodicom, prijateljima, ali i izabranicima svojih srca, naše košarkašice su odlučile da provedu tople letnje dane.\nMeđu prvima koja je pobegla sa vrelog asfalta je Sonja Petrović. Ona je zajedno sa Milošem Vasićem, svojim momkom, inače reprezentativcem Srbije u veslanju, odmor i mir pronašla u prirodi. Fotografiju „svog sigurnog mesta“ objavila je na Instagramu, a mnogi su pozitivno komentarisali sliku.\nSaša Čađo je u Banjaluci sa porodicom. Ona je podelila fotografiju sa bazena na kojoj proslavlja bratovljev rođendan.\nTamara Radočaj je, za razliku od svojih drugarica, ostala u Beogradu, gde sa društvom pokušava da prekrati vrele dane. Ona se u jednom prestoničkom kafiću slikala sa prijateljima i fotografiju objavila na društvenim mrežama.\nNaše devojke su pre odlaska na odmor obećale da će na narednom evropskom prvenstvu, koje će se održati u Beogradu 2019. godine, uraditi sve da se vrate na tron.


Konačni rezultati kosovskih izbora posle ponovnog brojanja | N1 Srbija\nPrema zvaničnim podacima kosovske Centralne izborne komisije, na vanrednim parlamentarnim izborima na Kosovu najviše pojedinačnih glasova osvojio je Aljbin Kurti, vođa radikalnog albanskog pokreta "Samoopredeljenje".\nKurti je osvojio 110.790 glasova, a za njim slijedi predsednik Demokratske partije Kosova Kadri Veselji sa 101.417 glasova, dok je treći sa osvojenih 92.771 glas Avdulah Hoti, kandidat za premijera koalicije okupljene oko Demokratskog saveza Kosova bivšeg premijera Ise Mustafe.\nPrema podacima CIK-a, sa Srpske liste su za sada izabrana tri kandidata - Jasmina Živković i Jelena Bontić iz Štrpca, te Miljana Nikolić iz Kosovske Mitrovice.\nImena ostalih šest poslanika Srpske liste biće poznata nakon što bude prebrojano oko 800 glasova pristiglih putem pošte i oko 4.000 uslovnih glasova, odnosno glasova birača koji su glasali van mesta u kojima su upisani u birački spisak.\nKonačan spisak poslanika u novom sazivu kosovskog parlamenta biće poznat nakon ponovnog prebrojavanja glasova sa 115 biračkih mesta, jer je naknadnom proverom utvrđen niz nepravilnosti u zapisnicima.\nSrna nezvanično saznaje da među ovih 115 biračkih mjesta ima okom 20 kutija sa biračkih mesta u sredinama u kojima su glasali Srbi.\nTagovi: Kosovo , izbori , Aljbin Kurti\njbt, pa kosovo je stvarno srbija !


Okončana procedura za zbrinjavanje 414 tona neopasnog otpada iz tri kantona - Jajce Online\nNaslovnica BOSNA I HERCEGOVINA Okončana procedura za zbrinjavanje 414 tona neopasnog otpada iz tri kantona\nPrimarno zbog interesa građana Federacije Bosne i Hercegovine, ali i činjenice da teret izvršenja rješenja federalnog inspektora praktično nije podnio subjekt nadzora Krom reciklaža d.o.o. Drvar, Vlada FBiH je donijela Zaključak kojim je stvorila pretpostavke za provođenje procesnih radnji kojim se osigurava usklađivanje pravnog sa faktičkim stanjem i prioritetno zaštiti javni interes po pitanju prikupljanja i zbrinjavanja 414 tona neopasnog otpada deponovanog na području tri kantona.\nVlada Federacije FBiH je Zaključkom od 28. augusta 2020. zadužila Fond za zaštitu okoliša FBiH da osigura novčana sredstva, a Federalnu upravu za inspekcijske poslove da pokrene proceduru zbrinjavanja na okolišno prihvatljiv način 414 tona otpada, a u roku od 30 dana od dana stupanja na snagu Zaključka.\nIz Federalne uprave za inspekcijske poslove navode da su odmah pokrenuli proceduru javnih nabavki za pribavljanje predmetnih usluga od ponuđača. Ističu da je u otvorenom postupku javnih nabavki cijena ponuđača bila značajno veća od procijenjene vrijednosti nabavke i kao takva neprihvatljiva, te je u pregovaračkom postupku bez objave obavještenja o nabavci ispoštovana zakonska procedura, uvjeti realizacije i najpovoljnija cijena, nakon čega je bez odlaganja zaključen ugovor s ponuđačem.\nNakon što se ponuđač u postupku po pravnom lijeku odrekao žalbe, zaključen je i Ugovor o nabavci usluga zbrinjavanja na okolišno prihvatljiv način 414 tona neopasnog otpada ključnog broja: 19 12 08, te se odmah i pristupilo fazi realizacije, a po Dinamičkom planu kojeg dostavlja izvođač, čije aktivnosti na prikupljanju i zbrinjavanju otpada nastavljaju pratiti federalni inspektori, shodno tehnološkim i vremenskim uvjetima i u skladu s odredbama predviđenim ugovorom.\nIz FUZIP-a napominju da su, zbog pojave problema deponovanja uvezenog tekstilnog otpada na lokalitetima više općina odnosno tri kantona u Federaciji BiH, federalni urbanističko-ekološki inspektori po zahtjevima federalne ministrice okoliša i turizma i anonimnim prijavama građana od jula 2020. izvršili niz inspekcijskih nadzora radi utvrđivanja okolnosti i uvjeta deponovanja, porijekla, vrste i štetnosti otpada po lokalno stanovništvo.\nInspekcijskim nadzorima, a o čemu je javnost od ranije pravovremeno informisana, utvrđeno je da uvoznik tekstilnog otpada – privredni subjekt Krom reciklaža d.o.o. Drvar, posjeduje dozvolu za upravljanje otpadom izdatu od nadležnog kantonalnog ministarstva, te da je 20 šlepera neopasnog tekstilnog otpada uvezeno i istovareno na teritoriji pet općina iz tri kantona.\nNadalje, konstatovano je da otpad nije uskladišten na okolinski prihvatljiv način kao i da operator upravlja otpadom bez nadzora. Također je utvrđeno da pogon i lokacija koji se pominju u dozvoli ne odgovaraju stanju na terenu, odnosno, oprema i mašine za reciklažu ne postoje na lokaciji uskladištenja otpada.\nPo pitanju vrste i štetnosti otpada, iz dokumentacije koja prati robu moglo se utvrditi da se radi o neopasnom otpadu iz proizvodnje tekstila, međutim inspektori su na licu mjesta izvršili uzorkovanje te je nakon analize ovlaštene laboratorije potvrđeno da su dostavljeni ispitani uzorci neopasni otpad tekstila ključnog broja prema katalogu otpada 191208 po Baselskoj konvenciji B3030 (Pravilnik o katalogu otpada izdatog od Federalnog ministarstva okoliša i turizma).\nFederalni inspektor je još krajem jula naložio subjektu nadzora Krom reciklaža d.o.o. Drvar da u roku od 30 dana od dana dostavljanja rješenja prikupi navedeni otpad i postupi u skladu s izdatom dozvolom za upravljanje otpadom, ili da ga vrati pošiljaocu (izvozniku ili državi izvoznici), odnosno da ga zbrine na način predviđen važećim zakonskim aktima i propisima. Na koncu, zbog finansijskog stanja subjekta nadzora, izrečene upravne mjere nisu mogle biti prinudno izvršene.\nTako su prvenstveno zbog interesa lokalnog stanovništva, zaštite okoliša i građana, ključnu ulogu u zbrinjavanju spornog otpada odgovorno preuzele federalne institucije, te svojom saradnjom osigurale finansijska sredstva i hitno pristupile provođenju procedure za njegovo prikupljanje i uklanjanje.\nTakođer, u postupcima inspekcijskog nadzora, postupajući inspektori nisu izrekli prekršajne naloge, kako ne bi ugrozili radnje nadležnog tužilaštva, odnosno mogućnost pokretanja i vođenja krivičnog postupka u tom slučaju, saopćeno je iz FUZIP-a.\nPrethodni članakProblemi onlajn nastave u Srednjobosanskoj županiji\nNaredni članakNjemačka: Smrtnost od COVID-19 raste uprkos zatvaranju


Svijet Narendra Modi, novi moćni indijski premijer 26. maj/svibanj, 2014.\nTo se može itekako promeniti. Indija je već potpisala sporazum po kome će platiti Rusiji za snabdevanje avganistanske armije lakim naoružanjem. Za vreme Modija taj aranžman bi mogao da se proširi i na sofisticiranije vojne tehnologije. Omar Samad, bivši avganistanski ambassador u Francuskoj i Kanadi, predviđa da će Kabul imati veliku korist od Modijevog izbora.\n“Indija će se fokusirati na regionalna pitanja na novi način, to znači da će bezbednost biti među ključnim pitanjima, ali će istovremeno težiti da podstakne regionalni biznis i trgovinu”. Samad ističe da će imajući u vidu višedecenijsko nadmetanje Indije i Pakistana u Avganistanu, Kabul “profitirati”.


Maduro nazvao ucenom pretnju EU o uvođenju novih sankcija\nPortret Nikolasa Madura na demonstracijama njegovih pristalica\nPredsednik Venecuele Nikolas Maduro ocenio je kao "ucenu" pretnju Evropske unije (EU) o novim sankcijama ukoliko pregovori između vlasti i opozicije te zemlje uz posredovanje Norveške ne urode plodom.\nVisoka predstavnica EU za spoljnu politiku i bezbednost Federika Mogerini izjavila je ove nedelje da će EU "proširiti sankcije" protiv vlasti u Venecueli ukoliko se pregovori završe bez ijednog konkretnog rezultata.\n"Federika Mogerini želi da ucenjuje dijalog. Smatram da je njena izjava zlonamerna i apsurdna", rekao je sinoć Maduro i dodao da Venecuela ne prihvata pritiske i ucene.\nPrema njegovim rečima, Venecuela je uspela da se odupre ucenama iz EU i SAD.\nAmeričko Ministarstvo finansija sa svoje strane je saopštilo da je uvelo sankcije protiv četvorice oficira vojno-obaveštajne službe Venecuele posle smrti jednog vojnika koji je uhapšen zbog navodnog učešća u pokušaju državnog udara.\nVenecuela već mesecima prolazi kroz duboku političku krizu zbog borbe predsednika Nikolasa Madura i lidera opozicije Huana Gvaida koji se sam proglasio za prelaznog predsednika države i kojeg je priznalo 50-ak zemalja, medju kojima SAD.\nZemlju pogadja i ozbiljna ekonomska kriza koja je dodatno pogoršana američkim finansijskim sankcijama uvedenim u pokušaju skidanja Madura s vlasti. U Venecueli je nestašica osnovnih namirnica i lekova, javlja AFP.


Cedevita pobedila Partizan nakon prekida zbog nereda navijača | SEEbiz.eu\nObjavljeno: 22.12.2018 / 21:29\nUtakmica je prethodno prekinuta i to u poslednjem minutu. Na 20 sekundi do kraja utakmice, pri vodjstvu Cedevite od 74:68, tokom tajm-auta Partizana, Andrija Stipanović pogodjen je nepoznatim predmetom sa tribine.\nPosle pritužbi klupe Cedevite, sudijska trojka Saša Pukl, Sašo Petek i Milan Nedović napustila je teren hale "Aleksandar Nikolić", dok je ceo tim gostiju sedeo na klupi.\nNajefikasniji u pobedničkom sastavu bio je Jacob Pullen sa 19 poena, Murić i Cobbs su ubacili po 13, dok je Stipanović postigao 12, uz 11 skokova.\nPartizan je predvodio Paige sa 14, Lendale i Veličković sa 12, dok je Marinković ubacio 10.\nTagovi: Cedevita, Partizan, Andrija Stipanović, Jacob Pullen, Marcus Paige, Slaven Rimac\nBUENOS AIRES - "Želite znati za što sam odgovoran? Za to što sam ga volio, što sam se brinuo za njega, što sam mu produljio život i učinio ga boljim", rekao je Luque jecajući na tiskovnoj konferenciji koju je prenosila televizija.


Beta\t 4. septembra 2015. 09:15\nMinistar za rad, zapošljavanje, boračka i socijalna pitanja Aleksandar Vulin izjavio je danas da su zabrinjavajuće najave iz Mađarske da će vraćati migrante u Srbiju i da će na južnu granicu rasporediti vojsku ali je dodao da ne postoji odluka na nivou Evrope da se to radi niti to predstavlja objavu rata.\nU intervjuu za televiziju Pink, Vulin je rekao da “neće biti ništa od vraćanja” migranata u Srbiju i da Srbija želi da sačuva dobre odnose sa Mađarskom.\nOn je rekao da cela procedura vraćanja tih ljudi “nije baš tako jednostavna” i da prema pravilima oni mogu biti vraćeni u prvu sledeću zemlju Evropske unije, što je Grčka.\n“Ne postoji odluka da se to radi, niti je to evropski stav. Postoji mogućnost da ti ljudi iz Mađarske budu vraćeni u Srbiju, a mi onda da ih vratimo u Makedoniju a oni u Grčku, ali to je scenario haosa i to se neće dogoditi”, rekao je Vulin.\n“Mađarski zid te ljude (migrante) može da uspori na putu ka Evropi, ili gde su već krenuli, ali onda će morati da se napravi politika žica, jer će oni krenuti preko Rumunije, Hrvatske ili BiH. To je nemoguće, žice ne mogu da zaustave 100.000 ljudi”, rekao je Vulin.


Obolelo 680, 71 smrtni ishod – Nadlanu.com\nObolelo 680, 71 smrtni ishod\nObjavljeno 14. jan 2010. / 14:14:11\nBEOGRAD, 14. januar 2010. (FoNet) - Prema podacima Instituta za virusologiju, vakcine i serume Torlak, zaključno sa 13. januarom ove godine, potvrđeno je 680 slučajeva obolevanja i registrovan 71 smrtni ishod od gripa izazvanog novim tipom virusa A (H1N1).\nU saopštenju Instituta za javno zdravlje Srbije "Dr Milan Jovanović Batut" navodi se da su faktori rizika identifikovani kod umrlih osoba dijabetes, kardiovaskularna oboljenja, gojaznost i hronična oboljenja pluća.\nNa bolničkom lečenju nalazi se 338 osoba sa oboljenjima sličnim gripu, od kojih je 14 na respiratoru.\nPad broja slučajeva oboljenja sličnih gripu u populaciji beleži se u prvoj izveštajnoj nedelji ove godine. Kao i prethodne nedelje, najveći pad obolevanja registruje se u uzrasnoj grupi 5-14 godina, a najveća učestalost obolevanja u uzrasnoj grupi 0-4 godine.\nU periodu 26.10-13.1.2010. godine potvrđeno je 519 slučajeva obolevanja od gripa izazvanog novim tipom virusa A (H1N1).\nOd početka kampanje vanredne imunizacije, koja se sprovodi od 17. decembra prošle godine, na 1127 vakcinalnih punktova distribuirano je 259.780 doza vakcine protiv pandemijskog gripa..\nDo sada je na teritoriji Srbije vakcinisano 124.732 osoba. Najveći udeo među vakcinisanim, 64,1 odsto, čine osobe sa hroničnim oboljenjima.\nUčešće zdravih osoba među vakcinisanim iznosi 26,8 odsto, a zdravstvenih radnika 4,7 odsto. Ostale kategorije (lica zaposlena u javnim službama, korisnici i zaposleni u ustanovama socijalne zaštite i trudnice) čine 4,4 odsto vakcinisanih.\nInstitut za javno zdravlje Srbije ukazuje da se vakcinacija preporučuje svim osobama starijim od šest meseci sa hroničnim poremećajima zdravlja, trudnicama u drugom i trećem trimestru trudnoće, zdravstvenim radnicima, licima zaposlenim i smeštenim u ustanovama socijalne zaštite, licima zaposlenim u javnim službama, zdravoj deci i odraslima.


NAJBOLJE ČUVANA ITALIJANSKA TAJNA\nNaslov: NAJBOLJE ČUVANA ITALIJANSKA TAJNA Pon Sep 08, 2014 6:39 am\nDa li ste se ikada pitali gde bogati i slavni idu da dopune svoje baterije i odmore se od naporne svakodnevice?\nDive poput Beyonce i Barbare Streisand idu u Vilu Eden, najbolje čuvanu tajnu Italije. Smeštena u maloj dolini sa sopstvenom mikroklimom, u Merano regiji italijanskih Alpa, okružena snežnim vrhovima planina i vinogradima, Vila Eden je prvi integrisani spa & wellness centar u Italiji. Ovaj intimni luksuzni resort omiljeno je mesto bogatih i slavnih protekle 32 godine. Sa naglaskom na wellness elementu vašeg boravka, posvećeni tim medicinskih i nutricionističkih stručnjaka kreiraće poseban program za vas i vaše zdravstvene potrebe. Dobićete personalizovane konsultacije sa najboljim stručnjacima po samom dolasku u ovaj luksuzni spa centar, kao i dnevne konsultacije sa njihovim stalnim doktorima.\nDijagnostički testovi koriste se kako biste sigurno dobili najbolje i željene rezultate, uključujući i Tomeex Stress Test, koji meri upalu prouzrokovanu hroničnim stresom u telu i identifikuje organe i delove tela koji su time najviše pogođeni.\nOzonska terapija i biotermički tretmani pomažu vam da podignete nivo antioksidanata, ojačate imuni sistem i stimulišete metabolizam – što je savršeno za oni koji pate od iscrpljenosti bez nekog evidentnog razloga, kao i za one koji se hrane zdravo, a ipak ne mogu da se otarase tvrdoglavog viška kilograma.\nDodajte tome dnevne joga termine i sesije brzog hodanja, deluks spa tretmane i grupne aktivnosti, i izaći ćete iz ovog spa centra kao nova osoba.\nPut do Italije ne bi bio potpun bez fokusa na njihovu internacionalno poznatu i sjajnu kuhinju. Vila Eden ovaj element podiže na sasvim novi nivo svojim zdravim menijem koji uključuje i njihove specijalne alkalne žitarice prerađene u preukusne ravioli i hleb sa niskim sadržajem glukoze. Možete uživati u svojoj omiljenoj hrani, dok i dalje održavate ili težite ka svojoj savršenoj kilaži i izgledu.


2019. godina: Hrvatska od izvoza prerade drveta i proizvoda od drveta, plute, proizvodnje proizvoda od slame i pletarskih materijala, ne računajući namještaj, ima preko 738 miliona eura – a uvozi oko 356 miliona eura. Ostvaren plus od preko 382 miliona eura.\nCrna Gora iste godine izvozi svega 2 miliona eura proizvoda od plute i drveta, a uvozi preko 30 miliona. Ostvaren minus od preko 28 miliona eura.\nPreko svega toga, Crna Gora je uvezla gotovo pola milijarde eura namještaja u prethodnoj deceniji. Samo deseti dio od tog iznosa je dovoljno da se u drvopreradi i proizvodnji namještaja može zaposliti u narednih nekoliko godina i do 4.000 ljudi u 7-8 pogona ili manjih fabrika, dominantno na sjeveru države.\nOvaj proces bi bio pomognut podsticajima, oporezivanjem luksuznih artikala u ovoj industriji i tako prikupljenim novcem bismo smanjivali uvoz i zapošljavali radnu snagu. Država bi u skladu sa opsegom tako datih bespovratnih subvencija sticala ulog u tim preduzećima.\nAko bismo zaista uposlili oko 4.000 ljudi, oni bi primali prosječnu neto platu od 450 €, a to znači da bi se u državnu i opštinske kase slivalo godišnje - samo po osnovu poreza, doprinosa i prireza - oko 13,5 miliona eura.\nTo je put razvoja privrede baziran na radu i idejama.\nVrijeme je za preokret - onaj ekonomski - kako bismo konačno krenuli